Ахборотнома, 2009 йил октябрь\n02.11.2009 Чоп этиш учун\n«Ўзбекистон Республикаси Маъмурий жавобгарлик тўғрисида»ги кодексининг 104-моддасига ўзгартишлар киритиш ҳақида»ги Ўзбекистон Республикасининг Қонуни.\n«Маданий мерос объектларини муҳофаза қилиш ва улардан фойдаланиш тўғрисида»ги Ўзбекистон Республикаси Қонунига ўзгартишлар киритиш ҳақида»ги Ўзбекистон Республикасининг Қонуни.\n«Археология мероси объектларини муҳофаза қилиш ва улардан фойдаланиш тўғрисида»ги Ўзбекистон Республикасининг Қонуни.\n2009 йил 8, 29 ва 30 октябрь)\nЎзбекистон Республикаси Олий Мажлиси Қонунчилик палатаси мажлисининг кун тартиби тўғрисидаги Ўзбекистон Республикаси Олий Мажлиси Қонунчилик палатасининг Қарори.\n«Фуқаролар соғлиғини сақлаш тўғрисида»ги Ўзбекистон Республикаси Қонунига ўзгартишлар киритиш ҳақида»ги Ўзбекистон Республикаси қонуни лойиҳаси тўғрисидаги Ўзбекистон Республикаси Олий Мажлиси Қонунчилик палатасининг Қарори.\n«Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида»ги Ўзбекистон Республикаси қонуни лойиҳаси ҳақидаги Ўзбекистон Республикаси Олий Мажлиси Қонунчилик палатасининг Қарори.\n«Аҳоли ўртасида микронутриент етишмаслиги профилактикаси тўғрисида»ги Ўзбекистон Республикаси қонуни лойиҳаси ҳақидаги Ўзбекистон Республикаси Олий Мажлиси Қонунчилик палатасининг Қарори.\n«Ўзкимёсаноат» давлат-акциядорлик компанияси раиси Ғ.И.Иброҳимовга «Ўзкимёсаноат» давлат-акциядорлик компаниясининг инновацион фаолияти тўғрисида» Ўзбекистон Республикаси Олий Мажлиси Қонунчилик палатасининг парламент сўрови ҳақидаги Ўзбекистон Республикаси Олий Мажлиси Қонунчилик палатасининг Қарори.\nЖ.Т.Маматмўминовни Ўзбекистон Республикаси Олий Мажлиси Қонунчилик палатаси Аграр, сув хўжалиги масалалари ва экология қўмитасининг аъзоси лавозимидан озод қилиш тўғрисидаги Ўзбекистон Республикаси Олий Мажлиси Қонунчилик палатасининг Қарори.\n2010 йилда иш ўринлари ташкил этиш ва аҳоли бандлигини таъминлаш дастури тўғрисидаги Ўзбекистон Республикаси Олий Мажлиси Қонунчилик палатасининг Қарори.\n2010 йилда Иш ўринлари ташкил этиш ва аҳоли бандлигини таъминлаш дастури.\nЎзбекистон Республикасининг 2010 йилги Давлат бюджети тўғрисидаги Ўзбекистон Республикаси Олий Мажлиси Қонунчилик палатасининг Қарори.\n«Археология мероси объектларини муҳофаза қилиш ва улардан фойдаланиш тўғрисида»ги Ўзбекистон Республикаси Қонуни ҳақидаги Ўзбекистон Республикаси Олий Мажлиси Сенатининг Қарори.\nДанияда бўлиб ўтган эркин ва юнон-рум курашлари бўйича жаҳон чемпионатида юксак натижаларни қўлга киритган спортчи ва мураббийлардан бир гуруҳини мукофотлаш тўғрисидаги Ўзбекистон Республикаси Президентининг Фармони.\nЎзбекистон Республикаси Ички ишлар идоралари ходимлари куни муносабати билан бир гуруҳ ходимларни мукофотлаш тўғрисидаги Ўзбекистон Республикаси Президентининг Фармони.\nА.Н.Ариповни Ўзбекистон Республикаси Бош вазирининг ўринбосари – Таълим, соғлиқни сақлаш, ижтимоий муҳофаза, ахборот тизимлари ва телекоммуникациялар масалалари мажмуаси раҳбари лавозимига тасдиқлаш тўғрисидаги Ўзбекистон Республикаси Президентининг Фармони.\nЎзбекистон Республикаси Президентининг баъзи ҳужжатларига ўзгартиш ва қўшимчалар киритиш тўғрисидаги Ўзбекистон Республикаси Президентининг Қарори.\nЎзбекистон Республикаси Президентининг баъзи ҳужжатларига киритиладиган ўзгартиш ва қўшимчалар.\nА.Х.Кулдашевни Ўзбекистон Республикаси ички ишлар вазирининг ўринбосари лавозимидан озод этиш тўғрисидаги Ўзбекистон Республикаси Президентининг Қарори.\nЎзбекистон Республикаси Президентининг баъзи қарорларига ўзгартишлар киритиш тўғрисидаги Ўзбекистон Республикаси Президентининг Қарори.\nЎзбекистон Республикаси Президентининг баъзи қарорларига киритиладиган ўзгартишлар.\nА.А.Юлдашевни Ўзбекистон Республикаси Давлат солиқ қўмитаси раисининг ўринбосари лавозимига тайинлаш тўғрисидаги Ўзбекистон Республикаси Президентининг Қарори.\n2010 йил ҳосили учун шудгорлаш ишларини ўтказишнинг ташкилий чора-тадбирлари тўғрисидаги Ўзбекистон Республикаси Президентининг Қарори.\nЎзбекистон Республикаси Вазирлар Маҳкамасининг ижро этувчи тузилмасига ўзгартиришлар киритиш тўғрисидаги Ўзбекистон Республикаси Президентининг Қарори.\nХ.А.Мухитдиновни Ўзбекистон алоқа ва ахборотлаштириш агентлиги бош директори лавозимига тайинлаш тўғрисидаги Ўзбекистон Республикаси Президентининг Қарори.\nЎзбекистон Республикасининг 2010 йилги Инвестиция дастури тўғрисидаги Ўзбекистон Республикаси Президентининг Қарори.\nХ.С.Караматовни Ўзбекистон Республикаси ташқи ишлар вазирининг биринчи ўринбосари лавозимидан озод этиш тўғрисидаги Ўзбекистон Республикаси Президентининг Қарори.\nИслом тараққиёт банки, Қувайт араб иқтисодий тараққиёт жамғармаси ва ОПЕК халқаро тараққиёт жамғармаси иштирокида «Жиззах ва Сирдарё вилоятларида ирригация-дренаж тармоқларини тиклаш» лойиҳасини амалга ошириш чора-тадбирлари тўғрисидаги Ўзбекистон Республикаси Президентининг Қарори.\nХалқаро тараққиёт уюшмаси иштирокида «Бухоро ва Самарқанд шаҳарларида тозалаш иншоотлари ва канализация тизимларини реконструкция қилиш» лойиҳасини амалга ошириш чора-тадбирлари тўғрисидаги Ўзбекистон Республикаси Президентининг Қарори.\nХалқаро шартномани тасдиқлаш тўғрисидаги Ўзбекистон Республикаси Президентининг Қарори.\nКўришлар сони: 924


Инфарктгача бир қадам: Атамбоевнинг соғлиғига ташхис қўйилди | Qalampir.uz\nИнфарктгача бир қадам: Атамбоевнинг соғлиғига ташхис қўйилди\nОлам\t30 Апрель 17:16 4276\nҚирғизистоннинг собиқ Президенти Алмазбек Атамбоевга инфарктгача бўлган ҳолат ташхиси қўйилди. Бу ҳақда унинг адвокати Замир Жоошев маълум қилган.\nУнинг сўзларига кўра, Атамбоев апрель ойининг бошларида текширилган.\nУнинг ташхисида юрак томирлари касаллиги, атеросклероз ва коронар артериялар кальцинози қайд этилган.\n"Шахсий суҳбатда шифокор менга коронар артериялар кальцинози беморнинг инфарктгача бўлган ҳолатининг далилидир, деб тушунтирди", деган Жоошев.\nАввалроқ, Алмазбек Атамбоев саломатлиги юзасидан тиббий экспертиза ўтказилиши ҳақида хабар бергандик.\nМаълумот учун, ўтган йил июнь ойида Қирғизистонни 2011 – 2017 йилларда бошқарган Атамбоев “қонундаги ўғри” Азиз Батукаевнинг ноқонуний озод этилиши тўғрисидаги иш бўйича коррупцияда айбдор деб топилган ва унга нисбатан 11 йил-у икки ойлик қамоқ жазоси тайинланганди.\n2020 йил ноябрь ойининг охирида Қирғизистон Олий суди Атамбоевга берилган ҳукмни бекор қилди ва унинг ишини кўриб чиқиш учун Бишкек шаҳрининг Первомай туман судига юборди.\nСобиқ президент, шунингдек 2019 йил август ойида Қўй-Тош қишлоғидаги тартибсизликлар иши бўйича ҳам асосий айбланувчидир.\n02 Август 13:59 33855\n03 Август 15:51 27236\n03 Август 13:06 25983\n04 Август 12:37 23143\n03 Август 15:01 22462


2022 йил 1 июлдан эътиборан Ўзбекистонда шаҳар муҳитининг «дизайн-код»и жорий этилиши бошланади. Унинг ўзи нима ва нима учун керак?\nДизайн-код – бу хавфсиз, эстетик ва қулай шаҳар муҳити асосида шаклланиши лозим бўлган жиҳозлашнинг аниқ, ягона ва тушунарли қоида ва тавсияларидир. Дизайн-код шаҳар муҳитининг ташқи кўриниши ва ахборот жиҳатдан жозибадорлигини таъминлайди. Бошқача айтганда, бу дизайннинг шаҳар қоидалари бўлиб, улар шаҳар ёки минтақанинг маданий ва тарихий ўзига хослиги, табиий-иқлим шароитларини ҳисобга олган ҳолда ишлаб чиқилади. Шаҳарнинг меъморчилик қиёфаси унга боғлиқ бўлади, унинг ёрдамида шаҳар янада жозибадор тус олади.\nШаҳар ранг-баранг сегментлардан ташкил топади. Бошқа мамлакатларнинг тажрибасига биноан шаҳарнинг дизайн-кодини ишлаб чиқиш ва уни татбиқ этиш, одатда, унинг ташқи кўринишини ўзгартира оладиган, ўзига хослигидан маҳрум этадиган пештахталар, рекламалар, эълонлар, офишаларни тартибга солишдан бошланади. Булар томларни тўлдириб қўйиши, биноларнинг меъморчилик унсурлари, ойналарни тўсиб қўйиши, юқори қаватлардан осилиб туриши, кишиларга халақит бериши ва, ҳатто, унга таъсир кўрсатиши мумкин.\nГарчанд Интернетдаги бизни безовта қилувчи ва тажовузкор рекламани бир зумда блокка тушириб қўйишимиз мумкин бўлса-да, кўчалардаги ҳар қадамда кўзимиз тушадиган, биз қочиб қутула олмайдиган, «дизайн-анархия»га эга бўлган ва пала-партиш рекламага қарши ҳеч нарса қилолмаймиз. Шаҳар муҳитини безашга доир ягона талаблар бўлмаган бир пайтда тадбиркорлар ҳам ўз дидларидан келиб чиқадилар-да.\nЛекин дизайн-код нафақат реклама ва пештахталарни тартибга солишга қаратилган. Уни ўзига хос кўча инфратузилмаси деса ҳам бўлади: панжаралар, скамейкалар, пештахта-лавҳлар, урналар, кўрсатгичлар, афишалар, йўл белгилари, гул учун қурилмалар ва шаҳар муҳитини ташкил этадиган яна кўплаб нарсалар дизайн-кодни ифодалайди.\nФуқароларга дизайн-код кўчада адашиб қолмаслик, осон ҳаракатланиш ва шунчаки йирик шаҳарда киши ўзини қулай ҳис этиши учун керак. Гап бу ерда рисоладагидек логистика, хавфсиз ҳаракатланиш хусусида бормоқда. Бу ва бошқа жиҳатлар шаҳар муҳитининг дизайн-коди тузилмасида эътиборга олиниши лозим. Унинг самарадорлиги туристлар оқимига ҳам таъсир кўрсатиши мумкин. Шаҳар меҳмонлари учун мегаполиснинг об-ҳавоси эмас, унинг ўзига хослиги, ички руҳи, тарихий ва маданий қиёфаси муҳимдир. Мана шу ёндашувлар шаҳарнинг дизайн-кодига сингиб кетмоғи даркор.


Олам унга бепарво, сен хам бокма бепарво, Ушалмаган армонни кора босар, коракош. Угитларинг ёдимда тутдим, Одамларга булолдим ёндош. Сени нишон олгунга синиб кетсин милтигим, Ут-улан уриб берай, тутайин сиким — сиким, Сунгра бир гап сурайин, зора чикса хордигим, Неча кундир куринмас жамалаги кийигим, Ошик калбим уртайди хижрон ути бегумон… Хабар айта колсангчи, Оху, Оху, Охужон! Довул турса бир коядек булмадим, Дарё каби тулкинланиб тулмадим, Маккор ганим елкамдан тиг урганда- Хато килдим, уз юртимда улмадим. Юрт бошида турса нодон хукми жохиллик ила- Уйлама, бу элга асло эзгу билан эзгу келар.\nАлахсир, гулдирар,сузлари чала… Юлдузли осмонни курган каби туш. Очиб, куксим нишон айлаб, Тутиб-ракиблар тигига- Бир максад йулида жони Фидо пажмурда тандирман.\nУзтоз ва мураббийлар ҳақида шеърлар – «Тасвир» нашриёт уйи\nНолам сенга етмади, Олам учун менданми касд олурсан…. Гудаклар бермокда жон, Конга тулди Намангон, Котил деб топдингиз шон… От-а,от,итваччалар. Узокларда колиб кетди даврон саси, Юрт бошида каслар аро энг нокаси, Нахотки йук эрк йулининг бир чораси… Кел, эй такдир, сенга колди энг сунгги суз. Кора ранглар остида кора котган бир нола. Минг Мусо умри керак чиккунча бу халхдин нидо, Соткини куп, куркоги куп, хам мунофик бехаё, Мен каби нодон кулингни кечиргайсан эй Худо… Дод десанг хам ушаман,войдод десанг хам ушаман.\nМахобатли чул шоърлар тула юлдуз, Ой-юлдузлар аро маюс. Кандай узар экан узбекнинг оти… Уйиб олди Кукал икки кузингни, Бир гап учун тикдинг ризку-рузингни. Ким килар балки надомат, Бу-бошка масала.\nТош каби кунгил сукут саклагай эрди факат- Тош юрак захми сабаб- пажмурда жон ёндирмаса. Афсонага айланди бу юрт, Маглуб хавида маъшум хиёнат. Интилдим эркимга бермокка имкон, Рухимдай товланди киприкдаги.\nКуз ёшин тукади тунларга, Гуллари буялмиш хунларга, Ким солмиш уни бу кунларга… Турмуши махолга айланди.\nУмидга, орзуга богланди колди Дунёга сигмаган сарсари жоним. Бошкалар кузлайди узганинг молин. Булмасангда ёнимда, Хаёлимда булиб шехрлар. Куз ёшим симириб ичиб чарчадим, Кул етмас орзуга учиб чарчадим. Шубхалар солди, Мен-вайрон, сен-хайрон, умр-армоним.\nНахс баданга ризвон булди Туркистон. Асли хумой эмас, оддий бир кузгун — Кунганди кутир ит устига у кун.\n«Хориждаги адабиёт» журнали\nОч гудак хаёли сингари нигох- Занг босган козоннинг тубида котган. Кузларингда севги нажот излайди, Нажот учун калкон — сабот излайди, Дил даштида килич уйнаб хисларим- Ул саботга карши газот излайди.\nКаъбанг асли ок уй эди. Борликни босганда каро тун Багримга отилиб кирган ой- Кандайлар хаёлсан мен учун, Гох армон, гох ором, гох орой….\nОнангнинг куз ёшларига каролмайман, Билиб туриб, холинг не деб суролмайман, Эркак булиб, бош, кутариб юролмайман… Менга таъна килиб киприк кокма, болам. Ким зимдан, ким ошкор кутаради мушт, Хулас, издан чикди улкада турмуш. Туганди куй, туганди токат… Кетдим охир хакижа туйиб. Унинг розилиги деб шамол мисол югургин. Гудак назаримда балкиди жахон, Нурларга гарк булиб энтикдим бирдам.\nСоя деб суяндинг кимларга аммо- Барчаси халк каргишига мубтало, Сен шулардан мукофот тилаган гадо… Аллохнинг сояси эмас хукмдор. Хатто йул азоби, хатто куз ёши- Пиёла тубида чойчалик эмас. Бир-бирингни единг булиб кирпичок, Эссиз кетган ёш жонингга мотам тут!\nДушманни авф этмок — мардликдир азал, Бу удум боболар удмидир аввал, Мунофик-нафратга махкум хар махал… Ифлос кулларингни узатма менга. Кайга бокма бул замон бадху билан бадху келар, Фикри бадхулик билан ё у келар, ё бу келар.


Андижонлик бир аёлнинг бугунги ҳаёти\nТурғунбек 40 ёшлардаги, юзларига ажин тушган, юпунгина кийинган бу аёл андижонлик ўқитувчи. Тақдир синовларидан чарчаган аёл ўз исмини ошкор қилишдан танишларидан уялишини айтади.\nУнинг етти фарзанди бор. Бештаси ўзиники, биттаси эрининг аввалги турмушидан. Битта қизчани боқиб олган. Эри, унинг айтишича, ноҳақ қамалган. Етти болани боқиш фақат ўзининг зиммасида. Фарзандларининг каттаси 17 ёшда, энг кичиги 4 ёшда.\nАёлнинг сўзларига қараганда, мактабда 15 минг сўм атрофида маош олади. Фарзандлари учун яна 13 минг сўмдан сал кўпроқ нафақа берилади. Яъни 28 минг сўмга етти фарзанди ва ўзини боқиши, қамоқдаги эридан хабар олиб туриши керак.\n“Мактабдан кам дарс соати олганман. Чунки болаларга ҳам қараш керак. Бизнинг оила учун энг асосийси нон. Ундан кейин иссиқ овқат. Қийинчилик бўлгани сабабли катта ўғлим ёзги таътилда ишлашга мажбур бўляпди. Аввал дўстлари билан музхонада гўшт ташиди. Кечқурундан эртаси куни тушгача ишлагани учун ҳаммасига 6 минг сўмдан пул беришибди. Беш-олти кун шундай ишлагандан кейин йўталиб қолди. Буни кўриб ишга чиқармай қўйдим. Унга дори олиб беришга топган пулидан кўпроқ кетди”, - дейди аёл.\nҲозир аёлнинг ўғли адирда дўстлари билан ғишт қуйяпти. Шу иши учун кунига 2-2,5 минг сўм ҳақ оляпти.\nЎзбекистонда ўқитувчиларнинг айримлари ёзги таътил вақтида рўзғорини бирмунча тиклаш учун қўшимча иш олиб ишлайди. Аёлда эса бундай имконият йўқ. Чунки икки фарзанди тез-тез касал бўлиб туради. Уларга қараш керак.\nШунга қарамай, аёл қишда қўшимча иш қилишга уриниб кўрган. Болаларига қараб туриш учун бир кампирни ёллаб, дугонасининг маслаҳати билан савдо-сотиқ билан шуғулланмоқчи бўлган.\n“Савдогарлик қиладиган дугонам билан қишда Қорасувга (Қирғизистондаги шаҳар) бориб, мол олиб келиб сотмоқчи бўлдим. Болалар иштончаларини олдим. Уни 450 сўмдан олиб, 500 сўмдан сотмоқчи эдим. Йўлда молимни божхоначилар олиб қўйиб, мусодара қилди”, - дейди аёл.\nАёл яшайдиган кўчанинг бошида бир йигит дўконда савдо қиларди. Аёл пулга қийналганда йигитдан нон-пон, йўлкира учун қарз олиб турарди. Энди бу дўконни ҳам беркитишган. Аёл худо ўзига шу имкониятни ҳам кўп кўрганини хўрсиниб гапирди.\n“Ойига оладиганим 28 минг сўм нонимизга ҳам етмайди, - дейди аёл. - Ойига ноннинг ўзига 60 минг сўмча кетади. Уйдаги буюмларни сотиб, тирикчилик қиляпмиз. Уч йилдан буён шундай қийинчиликда яшаймиз. Эрим амнистияга тушиб, чиқиб келганида, балки бу муаммоларимиз ечилармиди!?”\nБугун аёлнинг 300-400 минг сўм атрофида қарзи бор. Бу маблағ ейиш-ичиш, эридан хабарлашиш учун майда-майда олиниб, шунча кўпайиб кетган. У қарздан қутулиш учун уйини сотишга ҳам тайёр. Кейин ёки онаси, ё қайнонасининг уйида яшаб турмоқчи.


Болалар оромгоҳларда мароқли ҳордиқ чиқаришмоқда\nКелажагимиз ворислари бўлган фарзандларимининг яхши униб-ўсиши, сифатли таълим олишини таъминлаш, айниқса, ўз вақтида мароқли ҳордиқ чиқаришлари учун шароитлар яратиб бериш муҳим масала саналади.\nШу боис, юртимизда таътил чоғида болаларни турли оромгоҳларга жалб қилиш, кўнгилли дам олишларини ташкил қилиш орқали янги ўқув йилига руҳан ва жисмонан соғлом ҳолда тайёр бўлишларини таъминлашга алоҳида этибор қаратилмоқда.\nЖумладан, “Ўзпахтасаноат” акциядорлик жамияти томонидан ҳам болаларнинг ёзги ҳордиқ ва соғломлаштириш мавсумини уюшқоқлик билан ўтказиш борасида тизимли ишлар йўлга қўйилган. Тасдиқланган махсус режа асосида тизимда меҳнат қилаётган ишчи-ходимларнинг фарзандлари мавсумий дам олиш ва соғломлаштириш оромгоҳларига жалб этилмоқда.\nҲозирда “Ўзпахтасаноат” АЖ тизимида 13 та болалар оромгоҳи фаолият юритиб келмоқда. Булар Андижон вилоятидаги “Навбаҳор”, “Машъал”, Бухоро вилоятидаги “Порлоқ келажак”, “Ёш пахтакор”, Жиззах вилоятида “Зомин”, “Табассум”, Қашқадарё вилоятининг “Ёшлик”, Самарқанддаги “Соғлом авлод”, Сурхондарёнинг “Варзоб олтин булоғи”, “Хонжиза”, Сирдарё вилоятидаги “Гулистон”, Фарғона вилоятидаги “Орзу” ва Тошкент вилоятидаги “Келажак” болалар оромгоҳларидир.\nЖорий йилда ҳам болалар оромгоҳи 4 сменада ташкил этилди. Ҳозирги кунга қадар республика бўйича 6681 нафар бола оромгоҳларда дам олиб, ҳордиқ чиқарган. Болаларнинг сифатли, мазмунли дам олишларини таъминлаш мақсадида оромгоҳларда малакали тиббий хизмат кўрсатиш, сифатли озиқ-овқат маҳсулотларини узлуксиз етказиб бериш билан бирга, уларнинг санитария-гигиена талабларига мослигини назорат қилиш, жамоат тартибини сақлаш ҳамда хавфсизлик масалаларига урғу берилмоқда.\nШунингдек, болажонлар учун турли интерактив ўйинлар, енгил дарс машқлари, тил ўрганиш курслари, спорт мусобақалари ва турли маърифий-интеллектуал танловлар мунтазам ўтказилмоқда. Бу каби тадбирлар болаларнинг таътилни мароқли ўтказишлари ва янги ўқув йилига ҳар томонлама тайёр бўлишлари учун омил бўлиб хизмат қилади.


№ 4 дан: 14.01.2018\nЎн йилда ушалган орзу\nТалабалик бахтига эришиш аксарият ёшларнинг дилидаги орзуси, ҳаётий мақсади саналади.\nВобкентлик Нодира Ҳайитова учун эса бу орзу ўрта мактабни тамомлаганидан кейин ўн йил мобайнида нақ армонга айланаёзган эди. Шу орзу билан у тўртинчи марта абитуриентлар қаторидан жой олиб, 2017 йил август ойида ўтказилган давлат тест синовида қатнашди. Бухоро давлат университетининг педагогика факультети мактабгача таълим йўналишига контракт-тўлов асосида ўқишга қабул қилинганини кўрганида, унинг кўзларига ёш қалқди. Ўн йил деганда ниҳоят талабалик бахтига муяссар бўлиш қувончи, буни сўз билан ифодалаш қийин. Аммо...\nНодира 2017 йилнинг ноябрь ойида Ўзбекистон "Адолат" СДП Бухоро вилоят кенгашига келиб, контракт-тўлов билан боғлиқ муаммо туфайли талабалар сафига қабул қилинганлиги ҳақида буйруқ чиқмаганини айтиб, шу хусусда амалий ёрдам сўради. Кам таъминланган оила фарзанди эканлиги, отаси Ҳайдар ака оғир касаллик туфайли вафот этгани ҳақида сўзлаб берди. Онаси Назокат Бозорова 2011 йилдан буён 1-гуруҳ ногирони, бу ҳол уни тўшакка михлаб қўйгани боис Нодира етти йил давомида онасига қараб, бир амаллаб ўқишга ҳам тайёрланиб келган. Нодиранинг айтишича, унинг контракт тўлови Нодира Ҳожиева ҳомийлиги ёрдамида 2017 йил 9 октябрь куни университет ҳисоб рақамига ўтказилган. Бу масалада ҳомийларни жалб этиш ва пул топишда кўпроқ вақт кетганлиги боис шартнома тўлови муддатидан 9 кунга кечиктириб амалга оширилган. Маълумки, шартнома пулини тўлашнинг охирги муддати 1 октябрь этиб белгилаб қўйилган.\nВилоят партия кенгаши раиси унинг мурожаатини тинглар экан, муаммонинг ечимини топишда партия депутатларини жалб этиб, кўмаклашишга ҳаракат қилишини таъкидлади.\nТез орада ушбу мурожаат ¬Қонунчилик палатасидаги ¬Ўзбе¬кистон "Адолат" СДП фракцияси аъзоси Шуҳрат Якубовга етказилди. Депутат Ш.Якубов талабалик орзуси яна армонга айланиб бораётган фуқаронинг аризаси билан танишди, унинг оилавий шароитини ўрганди. Шулардан келиб чиқиб, мутасадди ташкилотларга депутатлик сўрови киритди.\nНиҳоят, 2017 йилнинг декабрь ойида Нодира Ҳайитова ўқишга қабул қилинганлиги ҳақида университет ректорининг буйруғи чиқди.\nЧидам ва қатъияти, илмга бўлган меҳр-муҳаббати, орзу-мақсад сари интилиши, мутасадди ташкилотларнинг муаммога жиддий масъулият билан ёндашуви боис Нодира айни пайтда ўз олдига эзгу мақсадларни қўйиб, олий таълим даргоҳида таҳсил олмоқда. Нодира уни қийнаган муаммо ечим топишида амалий ёрдам берган партия фаолларидан миннатдор. У келгусида етук мутахассис бўлиб, ёш-авлодга таълим-тарбия беришни мақсад қилган.\nМоҳигул АБДУЛЛАЕВА, Ўзбекистон "Адолат" СДП вилоят Кенгаши матбуот котиби


3D-принтер ёрдамида 103 ёшли пойга автомобили тикланди\n01:30 / 29.03.2017\nАвстралияда 3D-принтер ёрдамида ноёб, 1914 йилда ишлаб чиқарилган Delage Type-S пойга автомобилини қайта тиклашнинг уддасидан чиқишди. У шу кунгача сақланиб қолинган ягона нусхадан кўчирилган. Бу ҳақда ABC.net.au ёзмоқда.\nФранциянинг Delage компаниясига 1905 йилда асос солинган ҳамда Биринчи жаҳон урушига қадар автомобиллар ишлаб чиқарган. Шундан сўнг, ўқ-дорилар етказиб бериш билан шуғулланган. 1914 йилда Type-S пойга машинасидан атиги 3 нусха ишлаб чиқилган, улар кейинроқ АҚШга сотилган. 1920 йилда машиналардан бири Австралияга келтирилган, эндиликда унга Мельбурн фуқароси Стюарт Мердок эгалик қилади.\n2014 йилда Delage цилиндрлар блоки ёрилган, ноёб машинани таъмирлаш хусусида сўз ўйлаш мумкин эмас эди. Ўшанда янги мотор ишлаб чиқаришга қарор қилинди. Бунинг учун двигатель «скан» қилинди, рақамлаштирилди ҳамда уч ҳадли модели ясалди. Ундан қумли қолип ясалди. Унга янги цилиндрлар блоки қуйилди.\nНатижа кўнгилдагидек бўлди, дейиш мумкин. Двигатель муаммосиз юрди. Стюарт Мердок эса автомобилда сайр қилишда давом этмоқда.


Ҳуқуқбузарликлар профилактикаси соҳасида Япония тажрибаси » Новости Узбекистана сегодня: nuz.uz\nНовости Узбекистана → ЖАМОАТЧИЛИК → Ҳуқуқбузарликлар профилактикаси соҳасида Япония тажрибаси\n09-12-2019 13:54 0 669 Рейтинг0 Чоп этиш\nМаълумки, ўтган давр мобайнида фуқароларнинг тинч ва фаровон ҳаёт кечиришини таъминлаш, ҳуқуқбузарликларнинг барвақт олдини олиш, жиноятчиликка қарши курашиш борасида кўплаб муҳим ҳужжатлар қабул қилинди ҳамда улар ижросини таъминлаш соҳасида салмоқли ишлар амалга оширилди.\nЖумладан, ҳуқуқбузарликларнинг олдини олиш ва жиноятчиликка қарши курашиш фаолиятига ахборот-коммуникация технологиялари кенг тадбиқ қилинмоқда. Ҳуқуқбузарликлар профилактикаси билан узвий боғлиқ бўлган «Хавфсиз шаҳар», «Хавфсиз пойтахт», «Хавфсиз ҳудуд», «Хавфсиз маҳалла», «Хавфсиз туризмни таъминлаш», «Хавфсиз хонадон» каби ўзига хос янги концептуал лойиҳалар ижтимоий ҳаётга жорий этилмоқда.\nМазкур йўналишда амалга оширилаётган чора-тадбирларнинг самарадорлигини янада ошириш мақсадида ривожланган давлатларнинг тажрибасини мунтазам равишда ўрганиб бориш, ижобий ютуқларни жорий этиш долзарб аҳамият касб этади. Айни пайтда, ушбу йўналишда кунчиқар мамлакат бўлган Японияда амалга оширилаётган ишларга эътиборни қаратиш муҳим ҳисобланади. Таъкидлаш жоизки, Японияда узоқ 1871 йилда унинг пойтахти Токиода «Пойтахт полицияси»га асос солинган бўлиб, 1873 йилнинг ноябрь ойида юз берган Мейдзи революцияси вақтида Япония ички ишлар вазирлиги, 1874 йилда эса бутун мамлакатда полиция хизмати ташкил этилган.\nПолиция жиноятчилик ва ҳуқуқбузарликларга қарши курашибгина қолмай, ёнғин хавфсизлиги ҳамда жамоат тартибини сақлаш функцияларини хам бажарган. 1881 йилда полиция хизматига мамлакатдаги барча турдаги босмахоналарни назорат қилиш вазифаси ҳам юклатилган. 1945 йил иккинчи жаҳон уруши тугагандан сўнг Япония полицияси тизимида ислоҳотлар амалга оширилган.\nЖумладан, 1947 йилда илк маротаба «Полиция тўғрисида»ги қонун қабул қилинган ва 1954 йилда ушбу қонун қайта кўриб чиқилиб, янги таҳрирда қабул қилинган.\nЯпония 1956 йилда Интерполга қабул қилинган. Кунчиқар юрт полициясининг хизмат мажбуриятларига шахснинг ҳаёти ва мол-мулкини ҳимоя қилиш, жиноятчиликнинг олдини олиш ва фош этиш, жиноят содир этганликда гумонланган шахсларни ушлаш, йўл харакати ҳавфсизлигини таъминлаш, жамоат тартибини сақлаш ва хавфсизлигини таъминлаш киради. Ҳозирги кунда Японияда ҳуқуқ-тартибот идоралари марказлаштирилган тизим тартибида хизмат олиб бормоқда. Полиция таркибига қуйидагилар киради:\n– Касива шаҳрида жойлашган полиция илмий-тадқиқот институти;\n– Токио шаҳрида жойлашган полиция Академияси;\n– Сарой полицияси;\n– таркибига марказий Бошқарма ҳамда еттита ҳудудий полиция бюролари кирган Япония миллий полицияси.\nҲудудий полиция бюролари таркибига эса пойтахт полиция бошқармаси, Киото шаҳри полиция бошқармаси, Осака шаҳри полиция бошқармаси, Хоккайдо ороллари полиция бошқармаси ва префектуралардаги 43 та полиция хизматлари киради. Ҳар бир префектурадаги муниципал полиция тизимига штаб (хомбу), полиция бошқармаси (кэйсацусё), шаҳар ва аҳоли пунктларидаги полиция участкалари (кобан), қишлоқ жойларидаги полиция постлари (тюдзайсё) киради.\nШунингдек, полиция таркибида кавалерия бўлинмалари (Токио шаҳридаги отлиқ отряд полицияси) мавжуд. Кобан япон полиция тизимининг нисбатан кичик ташкилий тузилмаси бўлиб, уларнинг ҳар бирида 10 нафаргача полиция ходимлари фаолият кўрсатади.\nҚишлоқ жойларида ташкил этилган полиция постларининг ҳар бирида бир нафар полиция ходимининг хизмат олиб бориши ва истиқомат қилишларига зарур шарт-шароитлар яратилган.\nУшбу полиция хизмати маҳаллий ҳокимликлар билан ҳамкорликда жиноятчиликка қарши курашиш, йўқолган ҳамда топиб олинган буюмлар назорати, вояга етмаганлар тарбияси, фавқулодда ҳолатларда аҳолига ёрдам кўрсатиш, қаровсиз ва назоратсиз қолган вояга етмаганлар билан ишлаш каби йўналишларда фаолият юритади. Муниципаль полицияга алоҳида полиция округлари, полиция участкалари бириктирилиб, улар жойларда ўзини ўзи бошқариш органлари ҳамда кенг жамоатчилик билан ҳамкорликни амалга оширади.\nПолиция участкалари полиция бўлинмалари (Кобан) ҳамда полиция маскан (будка)лари (Чизаишо) томонидан бошқарилади. Улар Япония полициясининг «юраги» ҳисобланади.\nАлоҳида эътироф этиш жоизки, японлар муниципал полиция бўлинмалари (Кобан)га хавфсизлик маскани сифатида қарайди. Ушбу масканларда муниципаль полиция ходимлари доимий равишда навбатчиликни амалга ошириб, аҳолидан тушган ҳар қандай хабар бўйича зудликда ҳаракат қилади. Ҳар бир полиция маскани (будка)нинг хизмат ҳудуди белгиланган бўлиб, унда участка полицияси томонидан тизимли равишда хизмат амалга оширилади. Муниципал полиция бўлинмалари (Кобан) раҳбарлари ходимларнинг муайян ҳудудда узоқ йиллар барқарор ишлашини таъминлайди. Албатта, бу борада ходим хизмат ҳудуди тўғрисида тўлиқ маълумотга, жиноятларнинг содир бўлиш сабаб ва шарт-шароитлари тўғрисида билимга эга бўлади.\nЭътиборли жиҳати шундаки, полиция ходимларига мунтазам равишда халққа яқин бўлишлари уқтирилади. Улардан аҳоли билан хушмуомалада бўлиш, жиноят тўғрисида келиб тушган хабар бўйича воқеа жойига 3 дақиқа ичида етиб бориш талаб этилади. Шунинг учун кунчиқар юртда жиноятларни иссиқ изида фош этиш кўрсатгичлари юқори фоизни ташкил этади.Ҳозирги кунда Японияда 6200 та полиция участкалари ва 6600 та полиция маскан (будка)лари фаолият юритиб, улар ўзларига бириктирилган ҳудудларда хавфсизликни таъминлаш юзасидан бошқарувни амалга оширади. Ҳар бир полиция участкалари, полиция маскан (будка)лари алоқа воситалари, хизмат автомашиналари билан таъминланган. Уларда асосан офицер ходимлар хизмат олиб боради.\nПолиция ходимлари ўзларига бириктирилган ҳудудларда пиёда, велосипедда, хизмат автомобилида айланишади ҳамда патрул\nЖиноятчилик юқори бўлган ҳудудларда гумондорларни текширади, ахолини, вояга етмаганларни содир этилган ҳуқуқбузарликлар бўйича огоҳлантиради. Полиция ходимлари ҳудуддаги аҳоли хонадонлари, ишлаб чиқариш корхоналари ва бошқа объектларда фуқаролар ўртасида профилактик тарғибот ишларини мунтазам равишда олиб боришади. Ҳар бир оилада турмуш тарзи, оила аъзоларини нима безовта қилаётганлиги тўғрисида қизиқиб боради. Ёшлар ўртасида жиноятчиликнинг олдини олиш мақсадида полиция ходимлари уларни ўқишга, спорт турларига ва бошқа фойдали машғулотларга жалб қилиш чораларини кўради. Аҳоли билан мунтазам равишда ўтказиладиган мулоқотларда улардан полиция ишини яхшилаш бўйича таклифларни олади.\nПолиция ходими кўчада ҳар қандай фуқарони жиноятда гумонлаб полиция участкалари ёки полиция маскан (будка) ларига суриштирув ўтказиш учун олиб бориши мумкин, лекин фуқароларга куч ишлатиш, мажбурий тартибда олиб бориш қатъиян тақиқланади. Полиция ходимлари дзюдо, кендо каби спорт турлари билан шуғуланган бўлиши, қўлга олиш усулларини, ўқ отар қуролдан отиш сирларини, жанг қилиш санъатини яхши билишлари лозим. Ушбу йўналишда офицерлар билан мунтазам равишда машғулотлар ўтказилиб борилади.\nЯпония полициясининг жиноятларни фош қилиш бошқармасида алоҳида ёшлар билан ишлаш бўлими мавжуд бўлиб, улар ёшлар ўртасида муаммоларни ўрганиш, бартараф этишга кўмаклашиш ҳамда ҳуқуқбузарликлар профилактикаси йўналишларида тегишли чора-тадбирларни амалга оширади.\nҚўриқлаш бўлимларида ҳам алоҳида болалар ва ўсмирлар муассасалари билан ишлаш бўйича ходимлар фаолият кўрсатади. Улар болалар ва ўсмирлар ўқув муассасаларида доимий равишда навбатчилик асосида машғулотлар ўтказади. Шунингдек, кўчаларда болаларнинг хатти-ҳаракатларини кузатиб боришади. Япония полицияси шахсий таркибининг 40 фоизини патрул хизмати ташкил этади. Уларнинг асосий вазифалари ҳуқуқбузарликлар профилактикасини амалга ошириш, содир этилган жиноятларни аниқлаш, фош қилиш, тезкор-қидирув ҳамда тергов харакатларини амалга ошириш ҳисобланади. Полиция ходимларининг ҳар бири ўртача 550-560 нафар аҳолига хизмат кўрсатади.\nкатта ўқитувчиси, подполковник


Мирзиёев мурожаатларга бефарқ раҳбарларни жавобгарликка тортади\n18 апрел 2021, Тошкент вақти: 08:45\nОзодликка чиққан актёр Матёқуб Матчонов ўзига очилган жиноий ишга илк бор изоҳ берди. Андижон–Тошкент поездини тошбўрон қилган ўқувчилар қўлга олинди. Қизиқчи Мирзабек Холмедовнинг ўлими ҳақидаги хабар ёлғон бўлиб чиқди. Жорий ҳафта матбуот шу каби воқеалар ҳақида ёзди.\nШавкат Мирзиёев: Фуқаролар мурожаатига бефарқ раҳбарлар жиноий жавобгарликка тортилади\nМирзиёев мулозимларни огоҳлантирди\nХалқ давлат идораларига эмас, давлат идоралари халққа хизмат қилиши керак ва бу ҳақиқатни барча бўғиндаги раҳбарлар яхши тушуниб олиши лозим (“Халқ сўзи”, 8 декабрь). Бу ҳақда Ўзбекистоннинг жорий йил 4 декабрь куни сайланган Президенти Шавкат Мирзиёев Конституция байрами муносабати билан ўтказилган маросимда таъкидлаган. Қайд этилишича, жорий йил 25 сентябрь куни ташкил этилган Бош вазир виртуал қабулхонасига шу пайтга қадар фуқаролардан 218 мингдан ортиқ мурожаат келиб тушган. Уларнинг 59 фоизи ечимини топган бўлса, 41 фоизи кўриб чиқилмоқда. Давлат раҳбарига кўра, аслида мурожаатларда кўтарилган ҳаётий муаммолар жойлардаги ҳокимлик ва идораларда ўз вақтида ҳал этилиши керак эди. Шу боис у фуқаролар мурожаатига бефарқ раҳбар ва мансабдор шахсларни нафақат маъмурий, балки жиноий жавобгарликка тортиш лозимлигини уқтирган.\nТошкент метроси қурилишига 295 миллион доллар ажратилади\nТошкент метроси қурилиши 2017-2020 йилларда давом эттирилиб, бунинг учун ҳукумат 295 миллион доллар маблағ ажратади (“Оила даврасида”, 8 декабрь). Пойтахт ерости транспорт тармоғини ривожлантириш мақсадида узунлиги 10 километр бўлган 8 та бекат қуриш режалаштирилган. Жумладан, Сергели туманига олиб борувчи ерусти метро 6 станциядан иборат бўлади. Юнусобод йўналишининг иккита бекатини қуриш эса бошлаб юборилган.\nФарғонада ногирон аёлдан пора олган ҳокимлик расмийси маҳкамага тортилди\nФарғона вилояти Қувасой шаҳри ҳокимлиги ҳуқуқшуноси порахўрликда айбланиб маҳкамага тортилди (“Ҳуқуқ”, 8 декабрь). Икки набираси билан ижарада яшовчи шу туманлик ногирон аёл ҳокимлик ҳуқуқшуносига ўзи истиқомат қилаётган уйни номига расмийлаштириб беришни сўраб мурожаат қилган. Исми ошкор этилмаган ҳокимлик расмийси уй ордерини расмийлаштириб бериш эвазига ногирон аёлдан дастлаб 500 минг сўм олган, сўнг яна 1,5 миллион сўм пора талаб қилган. Қайд этилишича, у талаб қилинган порани олаётгандан ушланган. Суд ҳукмига кўра, порахўр ҳуқуқшуносга жарима ва ахлоқ тузатиш ишлари жазоси тайинланган.\nОзодликка чиққан актёр Матёқуб Матчонов: “Мен вазият қурбонига айландим”\nЯқинда амнистия актига мувофиқ озодликка чиққан актёр Матёқуб Матчонов илк бор матбуотга интервью берди (“Даракчи”, 8 декабрь). Санъатдан бўш вақтида тадбиркорлик билан шуғулланган актёр бировларга ишониб, алданиб қолганини айтган. “Кўнгилчан, ишонувчанлик билан панд ер эканмиз. Мен ҳам вазият қурбонига айландим... Тўрт ой ичида ўзимдан ўтганини ўзим билдим, бу мен учун бир умрга татигулик сабоқ бўлди. Мени шу кўйга солганларга эса айтар гапим йўқ” деган Ўзбекистонда хизмат кўрсатган артист М.Матчонов. Айни пайтда, у амнистия билан озод этгани учун мамлакат ҳукуматига ташаккур билдирган.\nЯнгидан очилган Андижон–Тошкент поездига тош отган болаларнинг ота-онаси жазоланди\nПоездга тош отма, болакай!\nЖорий йил сентябрдан қатнай бошлаган Андижон–Тошкент поездига мактаб ўқувчилари томонидан тош отиш ҳолатлари қайд этилмоқда (“Постда”, 3 декабрь). Масалан, жорий йил 2 октябрь куни Фарғона вилояти Данғара туманида яшовчи 10 ёшли А.Турсунов ва А.Қурбонов мазкур йўналишдаги поезд ойнасига тош отиб синдирган. Поездни тошбўрон қилиш ҳолати Ўзбекистон, Қўштепа, Олтиариқ туманларида ҳам қайд этилган. Мазкур ҳолатлар юзасидан болаларнинг ота-оналарига Маъмурий жавобгарлик тўғрисидаги кодекснинг 47-моддасига кўра жарима солинган. Бундан ташқари, етказилган зарарни ота-оналардан ундириш бўйича даъво киритилган. Маълум қилинишича, йўловчи поезд вагонининг битта ойнаси 5 миллион сўмдан ортиқ туради. Хабарга кўра, Фарғона вилоят халқ таълим бошқармаси раҳбари З.Тешабоев ўқувчилар томонидан бундай салбий ҳаракатлар содир этилмаслиги учун мактаб дастурига бу борада қўшимча дарс киритиш лозимлигини айтган.\nМатбуот: Ўзгалар қўшиғини айтгандан кўра кўлмакда бақа бўлиб сайраган маъқул\nСўнгги пайтларда устоз ҳофизлар ҳамда машҳур хонандаларнинг қўшиғини ёш ижрочилар томонидан ўзбилармонлик билан куйлаш ҳолатлари кўпаймоқда (“Ҳуррият”, 7 декабрь). Қайд этилишича, авваллари ўзини ҳурмат қилган профессионал хонандалар ўзгалар қўшиғини ижро этишдан ийманар, ижро этганда ҳам қўшиқ эгасидан ижозат сўрарди. Ҳозир эса ундай эмас. “Қўшиқлари бузиб куйланаётганидан зада бўлган машҳур ҳофиз бир вақтлар “Ўзгалар қўшиғини айтгандан кўра кўлмакда бақа бўлиб сайраганинг маъқул” деган эди. Шундай экан, устоз хонандаларимизнинг қўшиқларини куйлашдан аввал “майнандалар” бир ўйлаб кўрсалар фойдадан холи бўлмасди” деб ёзади газета.\nҚизиқчи Мирзабек Холмедовнинг ўлими ҳақидаги ёлғон хабар ортидан жанозага одам йиғилди\n"Ҳатто уйимгача одамлар келди"\nИжтимоий тармоқларда ўзбекистонлик таниқли қизиқчи Мирзабек Холмедовнинг вафот этгани ҳақида миш-миш тарқалди. Унда сўз устаси кутилмаганда юрак хуружидан касалхонада ҳаётдан кўз юмгани айтилади. “Даракчи” нашри хабарига кўра, мазкур ёлғон хабар ортидан қизиқчининг уйига жанозага деб одамлар келган. М.Холмедовнинг ўғли Улуғбек бу асоссиз хабар эканини маълум қилган.Газета тахминига кўра, мазкур овоза мессенжердаги фойдаланувчиларини кўпайтиришни кўзлаган кимсалар томонидан тарқатилган.


Жалолиддин Давоний (1427-1502)\nДавонийнинг тўла номи Жалолиддин Муҳаммад Асад ас-Сиддиқий ад-Давоний бўлиб, 1427 йилда Эроннинг Казарун вилоятига қарашли Давон қишлоғида туғилган. У ёшлигиданоқ илм-фанга, айниқса, мусулмон фиқҳшунослигига қизиқади ва бошланғич мактабни битиргандан сўнг Шерозга келиб, мадрасада йирик олимлар қўлида таҳсил олади.\nКейинчалик у Шероз шаҳрининг қозиси этиб тайинланади. Қозиликдан истеъфога чиққандан сўнг мадрасада мударрислик қилади. Кейинчалик яна ўз қишлоғига қайтиб, умрининг охиригача (1502) илмий иш билан шуғулланади. У Давон қишлоғида дафн этилган.\nМанбалардан маълумки, Жалолиддин Давоний Марказий Осиё олимлари ва шоирларининг ижоди ва дунёқараши билан яхши таниш бўлган. У Форобий, ибн Сино, Насириддин Тусийнинг илмий мероси, асарларини қунт билан ўрганган, уларнинг илмий ва инсонпарварлик ғояларидан хабардор бўлган. Хусусан, у Хирот, Ви¬зантия (Рум), Озарбайжон, Кермон, Хурмуз, Табаристон, Хуросон, Журжон мутафаккирлари билан алоқа қилган.\nМуҳаммад Али Табризийнинг таъкидлашича, Давоний ўз рисолаларини битишда "Византия, Хуросон, Туркистон олимлари ҳамда Султон Абу Сайд Темурий даврида яшаган машҳур мутафаккирларнинг асарларидан фойдаланган". (Муҳаммад Али Табризий. Райхонат ул-адаб. Теҳрон, 1949, 3-том). Давоний Хиротда узоқ вақт бўлиб, у ердаги олимлар билан яқиндан мулоқотда бўлиб, Абдураҳмон Жомий ва бошқа олим, фозиллар билан учрашади. Шерозга қайтиб келгандан сўнг эса Жомий билан муттасил ёзишиб туради. Шунингдек, Давоний Али Қушчи ва унинг рисолалари билан ҳам таниш бўлганлигини ҳисобга олсак, Давонийнинг фалсафий ва ижтимоий қарашининг шаклланишида Яқин ва Ўрта Шарқнинг илмий, маданий меросини ўрганиши ҳамда қўшни мамлакатлар, айниқса, Мовароуннаҳрнинг машҳур олимлари билан алоқа қилиши муҳим роль ўйнади.\nУ салафларининг асарларини тартб қилиш билан чекланиб қолмасдан, Марказий Осиё мутафаккирларининг маданий, илмий ва фалсафий анъаналарини давом эттирди. Булардан ташқари, у қадимги Юнон ва Марказий Осиё мутафаккирлари Арасту, Афлотун, Фаробий, ибн Сино, Насириддин Тусий ва бошқаларнинг асарларини яхши билар, ҳатто уларнинг баъзи рисолаларига шарҳлар ҳам битган. У қадимги олимлар рисолаларидаги мураккаб ва тушунилиши қийин бўлган муаммоларни шарҳлаш билан бирга улар ҳал қила олмаган ботиний ва зоҳирий илмлар ва мушкул масалаларни еча олар эди.\nДавонийнинг илмий мероси бойдир. У фалсафа, мантиқ, фиқҳ, ахлоқшунослик, риёзиёт ва геометрия соҳалари бўйича рисолалар ёзган. Ўша даврда унинг асарлари олимлар орасида кенг тарқалган бўлиб, улар кўп фанлар бўйича расмий қўлланма вазифасини ўтаган. Унинг "Рисолайи исботи вожиб" ("Заруриятнинг исботи ҳақидаги рисола"), "Рисолат ул-хуруф" ("Ҳарфлар ҳақида рисола"), "Ри¬солайи фи тавжих ул-ташбих" ("Мажоз талқини ҳақида рисола") , "Рисола дар илм ул-нафс" ("Руҳшунослик ҳақида рисола"), "Тариқати тарбият ул-авлод" ("Болаларни тарбиялаш усули"), "Арзнома" ("Армияни бошқариш принципи") ва бошқа асарлари маълум. Давоний илмий ишлардан ташқари Навоий сингари "Фоний" тахаллуси билан шеърлар ёзган. Унинг шеърлари Эрон ва Ироқда чоп этилган. Давоний Мовароуннаҳр ва Хуросондаги маданий ютуқлардан ўз ижодида кенг фойдаланишга ҳаракат қилганлиги боис, унинг асарлари Хуросон ва Мовароуннаҳрда ҳам тарқалиб, бу ердаги турли илмий йўналишга, маънавий ҳаётга таъсир кўрсатди.\nДавонийнинг энг йирик рисоласи - "Ахлоқи жалолий"дир. У 1470-1478 йиллар орасида ёзилган ва Ғарбий Эрон ҳокими, Оқ қуйинлилар сулоласи вакили Узун Ҳасанга бағишланган. Ушбу китоб 1839 йидда В. Ф. Томпсон томонидан инглиз тилига таржима қилинган. Давонийнинг "Ахлоқи жалолий" рисоласи форс тилида ёзилган бўлиб, қўлёзмаси дунёнинг жуда кўп музейлари ва кутубхоналарида мавжуд. У 1911 йил Калькуттада чоп этилган. Ўзбекистан Фанлар академияси Шарқшунослик институтида ушбу рисоланинг қўлёзма ва тошбосма нусхалари сақланмоқда. Мазкур асар 1948 йилда Эшонжон Муҳаммадхўжа томонидан ўзбек тилидаги қисқартма таржимаси амалга оширилган. Рус шарқшуноси А.А Семёнов Рье ва Браунларга асосланиб, Давонининг ушбу рисоласини мусулмон Шарқида машҳур китоблар сирасига қўшади.\nКитобда муҳим ижтимоий-сиёсий, ижтимоий-ҳаётий ва ахлоқий ғоялар илгари сурилган. Унда жамиятнинг пайдо бўлиши, ижтимоий табақалар, давлат ва уни бошқариш йўллари, адолатли ва адолатсиз подшоҳлар, уларнинг фуқароларга муносабати, ахлоқ ва таълим-тарбия масалалари батафсил таҳлил этилган.\n"Ахлоқи жалолий"да XV асрнинг илғор ахлоқий қарашлари ўз ифодасини топганки, китобда ўрта аср Шарқининг ахлоқий таълимотлари, унинг ютуқ ва камчиликлари акс эттирилган. Асар уч қисмдан иборат бўлиб, ўз навбатида улар яна майда бўлим - "лавом"-ларга бўлинади. Биринчи қисм ахлоқ фанига бағишланган бўлиб, муаллиф ахлоқнинг асосий тушунчалари: адолат, шижоаткорлик, донолик, иффат ва бошқаларга тўхталади. Иккинчи қисми - "Одамнинг ички ҳолати" деб аталиб, оилавий ҳаётга бағишланган. Бунда болаларни тарбиялаш ва камолга етказиш, касб-ҳунарни эгаллаш, хулқ-одоб қоидалари, нутқ маданияти, ота-оналарнинг ўз болаларига муносабатлари ва бошқа шунга ўхшаш муаммолар кўтарилади.\nОхирги учинчи қисм - "Шаҳар (давлат)ни бошқариш ва подшоҳлар сиёсати" деб аталади. Бу ерда муаллиф шаҳарларда яшовчи халқлар бахтли бўлиши учун қандай тадбиру чоралар кўриш кераклиги, давлат бошлиқлари билан фуқароларнинг ўзаро муносабати, жамият ҳақида фикр-мулоҳазалар илгари сурилади. Энг сўнгида Насириддин Тусийнинг "Ахлоқи носирий" рисоласида келтирилган Афлотуннинг ўз шогирди Арастуга қилган васияти берилади.\nДавонийнинг ижтимоий қарашларида Форобийнинг таъсири яққол сезилиб туради. Инсон бир ўзи меҳнат қилиб, яшаш учун ва ҳар куни зарур бўладиган нарсаларни қўлга киритиши қийин. У якка ҳолда ҳаёт кечириши учун бир ўзи овқат пишириши, кийим-кечак тикиши, меҳнат қуроллари ясаши ва шунга ўҳшаш кўп ишларни бажариши, бир неча касб-ҳунар эгаллашга мажбур бўлар эди. Бу эса амри маҳолдир. "Одамлар бирлашиб, бир-бирига ёрдамлашганда бошқалар тўғрисида чинакамига қайғуради, ўзаро ёрдам ва алоқа-ўрнатилганда адолатнинг синалган йўллари пайдо бўлади, яшаш воситалари тартибга тушади, кишиларнинг аҳволи мустаҳкамланади ва инсон зоти сақланади" (Давоний. Ахлоқи жалолий. 135-варақ.)\nДавоний ўзининг "Ахлоқи жалолий" асарида давлат тўғрисида ўзининг утопик - хаёлий орзусини тасвирлайди. У ибн Мискавайҳ, Форобиг ва Насириддин Тусий сингари шаҳарни (давлатни) фозил ва жоҳилга бўлади. Фозил шаҳарни тасвирлар экан, Давоний "бу шундай шаҳарки, унинг қоидаси бахт-саодатга эришувдан ва бахтсизликка олиб борадиган ҳодисаларни бартараф қилишдан иборат", - дейди (Ўша жой, 152-варақ). Фозил шаҳарни ақлли, адолатли ва жасур кишилар бошқариши лозим. Шаҳар аҳолиси, қайси ижтимоий табақадан бўлмасин, қонун-қоидаларга сўзсиз бўйсунадилар. Жоҳил шаҳар аҳолиси эса бахтсизлик ва фалокат йўлига кирган бўлиб, бундай шаҳар ҳокимлари таъмагир, жоҳил бўладилар, ўз хоҳиш-истаклари ва ҳиссаётларини қондиришга ружу қўядилар.\nЖалолиддин Давоний ахлоқ ва таълим-тарбия масалаларига ҳам катта эътибор беради. Мутафаккирнинг талқинида, ахлоқ фани ки¬шиларнинг амалий фаолияти, тафаккури билан чамбарчас боғланган. Ахлоқ муаммолари фалсафий, ижтимоий-сиёеий масалалар би¬лан бир қаторда кўрилади.\nДавоний ўз рисолаларида илм-фанни жамиятда тутган ўрнига катта баҳо бериб, кишиларни маърифатли бўлишга, касб-ҳунарни эгаллашга чақирди. Унинг инсонпарварлик руҳи билан суғорилган ижтимоий ғоялари умуминсоний ҳарактерга эга бўлиб, кейинги даврларда муҳим роль ўйнади ва ҳозир ҳам ўз тарбиявий аҳамиятини йўқотгани йўқ.


VAIO бренди халқаро бозорга қайтмоқда\n08:34 / 20.08.2015\nSony компаниясининг компьютер бизнеси негизида шакллантирилган VAIO Corporation компанияси VAIO брендини халқаро бозорга қайтармоқчи. Бу ҳақда корпорация раҳбариятидан олинган маълумотларга иқтибос келтирган ҳолда Wall Street Journal нашри хабар бермоқда.\nSony корпорацияси VAIO компьютерлари ишлаб чиқариш бўйича бизнесини ўтган йили Japan Industrial Partners инвестицион жамғармаси сотиб юборган.. Жамғарма сотиб олинган актив негизида янги VAIO компаниясини шакллантирди. Компания халқаро компьютер савдоларини тўхтатиб, барча эътиборини япон бозорига қаратди.\nБироқ ҳозир хабар берилишича, VAIO ўз бизнесини кенгайтиришни режалаштирмоқда. Жорий йилнинг октябрида компания АҚШда портатив компьютерлар сотишни бошлайди. Компьютерлар Microsoft чакана савдо дўконлари орқали сотилади.\nVAIO’нинг халқаро бозордаги биринчи қурилмаси Z Canvas модели бўлади. Бу гаджет ўзидан трансформацияланувчи планшетни намоён қилиб, уни ноутбук сифатида ҳам ишлатиш мумкин. Қурилма 4 ядроли Intel Core i7 процессори, кўрсатиш қобилияти 2560 × 1704 пиксель ва ранг фазосини 95 фоиз қамраб олувчи 12,1 дюймли дисплей билан жиҳозланган. Қурилма 16 Гбайтгача тезкор хотира билан жиҳозланиши мумкин. Доимий хотира 1 Тбайтни ташкил қилади. Гаджет ажралувчи клавиатура билан бутланади.


16:52 / 22.10.2016\nБуюк Британия ҲҲК қирувчи самолётлари Россия ҳарбий денгиз флоти кемалари зарба гуруҳи устидан паст баландликда учиб ўтган. Британия ҳарбий самолётлари Ла-Манш ҳудудида Россия кемаларини кузатишган, деб ёзмоқда The Times.\nИккита Tornado бомбардимончи самолётлари 8та кемадан иборат флотилияга, улар кузатилаётганини билдириш учун юборилган.\n21 октябрда Британия ҳарбий самолётлари Россия ҳарбий денгиз флоти гуруҳини фото ва видеотасвирга олган эди. The Times ёзишича, Бирлашган қироллик мудофаа вазирлиги олинган медиаматериаллардан кемаларда нималар борлигини аниқлаш учун фойдаланади.\nРоссия ҳарбий зарба кемалари гуруҳининг Ла-Маншдан ўтишига оид видеолавҳаларни BBC News эълон қилган эди. Унинг таркибига авиаташувчи «Адмирал Кузнецов» крейсери, оғир атом ракета крейсери «Петр Великий», кемаларга қарши «Североморск», «Вице-адмирал Кулаков» ва таъминлаш кемалари киради. Тахминларга кўра, гуруҳни атом сувости кемалари ҳам кузатиб бормоқда.\nКемалар гуруҳи 15 октябрда Россия Шимолий денгиз флотини тарк этиб, Сурия соҳиллари томон йўл олган эди.\nРоссия Буюк Британия ҳарбий-денгиз флоти Ла-Манш


Саноат маҳсулотлари ҳажми кўпайди - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nСаноат маҳсулотлари ҳажми кўпайди\nЧоп этилган 07 Сентябр 2017\tКӯришлар: 732\nЙилнинг ўтган ойлари давомида вилоятда 37та янги саноат корхонаси маҳсулот ишлаб чиқара бошлади. Асосан, қурилиш ашёлари, озиқ-овқат ва енгил саноат маҳсулотлари тайёрланаётган бу янги ишхоналарнинг очилиши 370 нафардан ортиқ кишини доимий иш билан таъминлаш имконини яратди.\nЎтган етти ойда 2016 йилнинг айни шу даври билан солиштирганда, вилоятда саноат маҳсулотлари ишлаб чиқариш ҳажми бир ярим бараварга\nкўпайди. Бошқача айтганда, бу борадаги умумий кўрсаткич 5,1 миллиард сомонийдан ошиб кетди. Ҳозирда мамлакатда тайёрланаётган саноат маҳсулотларининг ярмидан кўпроғи вилоят ҳиссасига тўғри келмоқда.\nВилоятда ишлаб чиқарилаётган сифатли цемент Ўзбекистон, Қозоғистон ва Қирғизистонга юборилмоқда.\nЎтган етти ойда вилоятда деярли 365 минг тонна цемент ишлаб чиқарилди. Бу ўтган йилнинг худди шу даврига қараганда 100 минг тоннадан кўпроқдир.\nАҳоли ва транспорт учун қулайлик\nАшт ноҳиясидаги ички йўллардан 10 километрига тўлиқ мум ётқизилди. Шу мақсадда республика Ҳукумати томонидан 9 миллион сомоний ажратилган бўлиб, умуман, 20 километр йўлни асфалтлаш режалаштирилган. Ашт-Хўжанд йўлини таъмирлаш учун эса, вилоят ҳукумати томонидан маблағ ажратилган.\nАшт ноҳияси раиси Зариф Мирдадонинг айтишича, қишлоқ йўлларини жорий таъмирлаш ишлари ҳам давом этмоқда. Ноҳиядаги 9та қишлоқ жамоатида 1 километрдан 3 километргача йўлга мум ётқизиш режалаштирилган. Аҳоли ва нақлиёт қатнови учун қулайлик яратадиган бу муҳим иш учун республика Ҳукумати билан биргаликда маҳаллий саховатли тадбиркорлар ҳам маблағ ажратишмоқда. Ҳозиргача Понғоз қишлоқ жамоатида 3 километр йўл асфалтланди. Ноҳия маркази – Шайдон шаҳарчасида уч ярим километр узунликдаги йўлни таъмирлаш ва мум ётқизиш бошланди.\nМақсад – вақтида суғориш\nЖорий йилда Конибодомга Ўзбекистон Фарғона каналидан оқиб келадиган сув ўтган йилнинг худди шу етти ойига қараганда, 8,8 миллион куб метрга кўпайиб, 32,3 миллион куб метрга етган. Қирғизистондан оқиб келадиган Исфара дарёсининг суви эса, 57,5 миллион куб метрга етган. Олдинги йилнинг етти ойига қиёсланганда, бу кўрсаткич 11 миллион куб метрга кўпайган.\nАйни бир пайтда ноҳия ҳудудидаги сув тортиш насослари иши ҳам яхшиланган. Жумладан, «Маҳрам-1», «Нур» ва «Соҳилий» насослари экинзорларга ўз вақтида сув етказиб бермоқда.\nУзоқ йиллар давомида Фарғона канали қисман тозалаб келинарди. Жорий йилда сув иншооти тўлиқ тозаланди. Бу борадаги ишлар 720 фоиз ижро этилди. Агар 20та гидротехник иншоотни таъмирлаш режалаштирилган бўлса, бу борадаги кўрсаткич 48тага етди. Бошқача айтганда, гидротехник иншоотларни таъмирлаш режаси 240 фоизга бажарилди.\nЯнги билим даргоҳи эшик очди\nЯнги ўқув йили арафасида Шаҳристон ноҳиясидаги Истиқлол қишлоғидаги 16-ўрта умумтаълим муассасасининг янги қурилган биноси фойдаланишга топширилди. Унинг очилиш маросимида вилоят раиси Абдураҳмон Қодирий қатнашди ва ўқувчиларни чуқур билим олишга, Ватаннинг муносиб фарзандлари бўлишга ундади.\nЯнги бино саккизта синфхона ва ўқитувчилар учун иш кабинетларидан иборатдир. У давлат ҳокимияти Шаҳристон ноҳияси ижроия органи томонидан қўллаб-қувватланган ҳолда, маҳаллий тадбиркорлар иштирокида ҳашар тарзида бунёд этилди. Бунгача мактабга қатнайдиган 120 нафар ўқувчи авария ҳолатида бўлган бинода ўқирди. Янги бино 200 нафар ўқувчи ўрнига мўлжалланган.\nВилоят раиси Истиқлолдаги таълим муассасасига тўртта компютер ва принтер совға қилди.\nТоғли Бадахшонликлар Сир соҳилида\nСуғд вилоятида Тоғли Бадахшон мухтор вилоятининг маданият ва санъат ҳафталиги бўлиб ўтди. 21 август куни мезбонлар бадахшонлик меҳмонларни Айний ноҳиясида кутиб олишди. Мезбонлар, дастлаб, таниқли тожик шоири Нақибхон Туғрали Аҳрорий мақбарасини зиёрат этишди.\nМеҳмонлар Айний ноҳияси Маданият қасрида бўлиб ўтган кутиб олиш маросимида қатнашишди. Суғд вилояти раиси биринчи ўринбосари Рустам Раҳматзода ҳафталик қатнашчиларини қизғин қутлади.\n«Жаҳон томи»дан келган 850 нафардан ортиқ иштирокчилар гуруҳларга бўлиниб, Хўжанд, Панжакент, Истаравшан шаҳарлари ва Жаббор Расулов ноҳиясига йўл олишди. Бадахшонлик меҳмонлар Хўжандда, жумладан, «Суғд» эркин иқтисодий минтақаси, Бобожон Ғафуров номли Хўжанд Давлат дорилфунуни, «Қалъаи Хўжанд» тарихий-маданий мажмуаси билан танишдилар. Мазкур мажмуада Тоғли Бадахшоннинг қишлоқ хўжалик ва саноат маҳсулотлари, кийим-кечаклари, мусиқа асбоблари, миллий таомлари кўргазмаси очилди.\nБадахшонлик меҳмонлар буюк шоир ва мутафаккир Хожа Камол Хўжандий уй-музейини зиёрат этишди.\nТоғли Бадахшон мухтор вилояти раиси Шодихон Жамшед раҳбарлигидаги меҳмонлар Шоҳ Исмоил Сомоний ҳайкали пойига ҳам гулдасталар қўйишди. Бадахшонликлар Хўжанддаги «Истиқлол» тарихий-маданий мажмуаси ўзларида катта таассурот қолдирганини таъкидлашди.\n«Жаҳон томи» вакиллари Хўжанддаги Абу Абдуллоҳ Рўдакий номли маданият қасрида очилган Суғд вилояти халқ ҳунармандлари тайёрлаган маҳсулотлар савдо-кўргазмасини томоша қилар эканлар, сифатли маҳсулотларнинг Тоғли Бадахшон мухтор вилояти аҳолиси учун 20 фоиз арзон нархда таклиф этилаётганидан мамнун бўлишди.\nПомирлик қадрли меҳмонлар Панжакент шаҳар Маданият қасрида театрлаштирилган томоша кўрсатишди. Истаравшанга ташриф буюрган меҳмонлар ёшлар ва адиблар ижодий кечаларида қатнашдилар. Шаҳарнинг диққатга сазовор жойлари, жумладан, Ҳазрати Шоҳ мажмуаси, Сабристон тарихий ёдгорлиги, тарих-ўлкашунослик музейида бўлишди.\nЖаббор Расулов ноҳиясига ташриф буюрган Рўшон, Ванж ва Мурғоб ноҳиясидан келган меҳмонлар «Гулистон» маданият қасрида театрлаштирилган томоша намойиш этишди.\nҲафталик давомида «Ёшлар кечаси» ўтказилди. Унда ҳар икки вилоятнинг йигит-қизлари қатнашишди.


Суғурта соҳасида яна битта қонун қабул қилиш кўзланмоқда\n08:24 / 18.08.2020\nҚонун ҳужжатлари таъсирини баҳолаш тизими порталида “Мажбурий суғурта турлари тўғрисида”ги Қонун лойиҳа жойлаштирилган. У Транспорт воситалари эгаларининг фуқаролик жавобгарлигини мажбурий суғурта қилиш бўйича тўловларни кафолатлаш жамғармаси томонидан тайёрланган.\nҚонун лойиҳаси Президентнинг 02.08.2019 йилдаги “Ўзбекистон Республикасининг суғурта бозорини ислоҳ қилиш ва унинг жадал ривожланишини таъминлаш чора-тадбирлари тўғрисида” ПҚ-4412-сон қарорига мувофиқ тайёрланган.\nNorma’нинг ёзишича, мазкур ҳужжатнинг асосий мақсади - мажбурий суғурта турлари соҳасидаги муносабатларни тартибга солиш, уларнинг умумий тамойилларини белгилашдан иборат. Лойиҳа Транспорт воситалари эгаларининг фуқаролик жавобгарлигини мажбурий суғурта қилиш бўйича тўловларни кафолатлаш жамғармаси томонидан тайёрланган.\nҚонун лойиҳаси 39 та моддадан иборат, улар суғуртанинг қуйидаги жиҳатларини очиб бериш ва тартибга солишга қаратилган:\n• асосий тушунчалар;\n• мажбурий суғурта турлари ва унинг асосий тамойиллари;\n• мажбурий суғурта турлари субъектларининг ҳуқуқлари, мажбуриятлари;\n• мажбурий суғурта турларини амалга ошириш шартлари ва тартиби;\n• мажбурий суғурта шартномасини тузиш;\n• зарарлар (зиён, шикаст)ни компенсация қилишни кафолатлаш механизмлари;\n• мажбурий суғурта шартномаларини тузиш устидан назорат қилиш;\n• мажбурий суғурта турлари бўйича ягона ахборот тизимини шакллантириш ва юритиш;\n• мажбурий суғурта фондини шакллантириш;\n• мажбурий суғурта бўйича суғурта таърифларини давлат томонидан тартибга солиш.\nБунда шуни инобатга олиш лозимки, баъзи мажбурий суғурта турлари бўйича аниқ қонунлар мавжуд:\n• “Иш берувчининг фуқаролик жавобгарлигини мажбурий суғурта қилиш тўғрисида”;\n• “Ташувчининг фуқаролик жавобгарлигини мажбурий суғурта қилиш тўғрисида”;\n• “Транспорт воситалари эгаларининг фуқаролик жавобгарлигини мажбурий суғурта қилиш тўғрисида”.\nУларда мажбурий суғуртанинг мазкур соҳаларида муносабатларни тартибга солиш нормалари ва механизмлари ёзилган.\n«Ногиронлиги бўлган шахсларнинг ҳуқуқлари тўғрисида»ги қонун эълон қилинди


2 ёшли қизалоқ билимдонлиги билан барчани ҳайратга солди (Видео)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари 2 ёшли қизалоқ билимдонлиги билан барчани ҳайратга солди (Видео)\t14:33, 19 апрель 2016\tҚизалоқ ўзининг фантастик билими билан барчани лол қолдирди.\nБу қизнинг истеъдодига катта одам ҳам ҳавас қилса арзийди. У исталган мамлакат пойтахтини ёддан айтиб бера олади. "Україна має талант-8" дастури қизалоқни кашф этди. Маълумотларга кўра, у дунё мамлакатлари пойтахтларини онаси билан бирга ёд олган.\nДастур ҳакамлари томонидан берилаётган саволлардан аввалига ноқулайлик ҳис этган қизалоқ, сал туриб ўзини эркин тута бошлади.\nХуллас видеони кўриб, ўзингиз гувоҳ бўлинг.


"Ўзэкспомарказ«да ҳудудларни комплекс ривожлантириш ва коммунал соҳа, транспорт, капитал қурилиш ва қурилиш индустрияси масалалари комплекси ҳамда геология, ёқилғи-энергетика комплекси, кимё, нефть-кимё ва металлургия саноати масалалари комплекси тармоқ саноат ярмаркаси иш бошлади.\nПрезидентимиз раҳнамолигида Саноат тармоқларини модернизация ва диверсификация қилиш жараёнида маҳаллий хомашё маҳсулотларидан импорт ўрнини босадиган, экспортбоп тайёр маҳсулотлар ишлаб чиқаришни рағбатлантириш, тармоқ ва тармоқлараро кооперацияни ривожлантиришга қаратилган изчил чора-тадбирлар саноат ишлаб чиқариш ҳажмининг ошиб боришида муҳим омил бўлмоқда. Анъанавий тарзда ўтказиб келинаётган тармоқ саноат ярмаркалари ва биржалар якунлари, тузилаётган шартномалар ҳажми, иштирокчилар сони йилдан-йилга кўпайиб бораётгани бунинг тасдиғидир.\n2016 йилда ҳудудларни комплекс ривожлантириш ва коммунал соҳа, транспорт, капитал қурилиш ва қурилиш индустрияси масалалари комплекси ҳамда геология, ёқилғи-энергетика комплекси, кимё, нефть-кимё ва металлургия саноати масалалари комплекси тармоқ саноат ярмаркаси доирасида иштирок этган 550 га яқин корхона томонидан 3 минг 500 дан зиёд турдаги маҳсулот намойиш этилганди. Уларнинг 130 дан ортиғи маҳаллийлаштириш дастури асосида ўзлаштирилган янги маҳсулот ҳисобланади.\nБу йилги тармоқ саноат ярмаркаси ва кооперация биржасида 780 дан зиёд корхона, шу жумладан, кичик бизнес ва хусусий тадбиркорлик субъектлари вакиллари қатнашмоқда. Улар орасида «Ўзбекистон темир йўллари», «Ўзқурилишматериаллари», «Ўзкимёсаноат», «Ўзбекэнерго», «Ўзметкомбинат», «Ўзбеккўмир» акциядорлик жамиятлари, «Ўзбекистон ҳаво йўллари» миллий авиакомпанияси, Ўзбекистон Республикаси Автомобиль йўллари давлат қўмитаси, «Ўзмонтажмахсусқурилиш» акциядорлик компанияси, Навоий, Олмалиқ кон-металлургия комбинатлари сингари йирик ишлаб чиқарувчилар бор. Улар маҳаллий хомашё асосида ишлаб чиқарилаётган тайёр маҳсулотлар, ишлаб чиқариш янгиликлари ва ўзлаштириш учун мўлжалланаётган маҳсулотларни намойиш этмоқда.\nМамлакатимиз металлургия саноати корхоналари изчил тараққий этаётган тармоқлардан бири сифатида наинки қазиб олиш, балки маҳаллий хомашёни чуқур қайта ишлаш йўналишида ҳам самарали фаолият кўрсатмоқда. Тармоқнинг йирик корхоналаридан бири Олмалиқ кон-металлургия комбинати фаолияти бунинг ёрқин мисолидир. Комбинат таркибида олтита маъдан қазиб олувчи корхона, бешта бойитиш фабрикаси, иккита металлургия заводи билан бир қаторда нодир металлар ва қаттиқ қотишмалар ишлаб чиқариш бўйича илмий ишлаб чиқариш маркази, цемент, мис қувурлари, таъмирлаш-механика, оҳак заводлари, шунингдек, йигирмадан зиёд ёрдамчи цех ва лаборатория фаолият кўрсатмоқда.\nЖорий йилда комбинатда маҳаллийлаштириш дастури доирасида сантехника буюмлари учун аралаштиргичлар, лентали конвейерлар, ГРАТ туридаги насослар, турли эҳтиёт қисмлар сингари 32 турдаги маҳсулотни ўзлаштириш кўзда тутилган. Мазкур лойиҳаларнинг амалга оширилиши қарийб 3 миллион 100 минг долларлик маблағларни тежаб қолиш имконини беради.\nТошкент қувур заводи кўргазма стенди ташриф буюрувчиларда катта қизиқиш уйғотмоқда. Бу ерда қувур, арматура, симларнинг турли намуналари каби анъанавий маҳсулотлар билан бир қаторда маҳаллийлаштирилган ва ўрта муддатли истиқболда ўзлаштирилиши мўлжалланаётган маҳсулотлар намойиш этилмоқда.\n— Тармоқ саноат ярмаркасида иштирок этиш тўғридан-тўғри шартнома тузиш, турдош корхоналар билан ҳамкорликни ривожлантириш, янги шериклар топишда муҳим омил бўлмоқда, — дейди «Тошкент қувур заводи» қўшма корхонаси бўлим бошлиғи ўринбосари Л.Раҳматов. — Ярмарканинг биринчи куниданоқ маҳсулот етказиб бериш бўйича 4 миллиард сўмлик шартномалар имзоладик.\n«Ўзбекистон темир йўллари» акциядорлик жамияти тизимидаги корхоналар, хусусан, ҳаракатланувчи таркибни таъмирлаш ва модернизация қилишга ихтисослаштирилган Қуюв-механика заводида ишлаб чиқаришни модернизация қилиш, техник ҳамда технологик қайта жиҳозлаш бўйича самарали ишлар амалга оширилмоқда. Корхонада маҳаллийлаштириш дастури асосида янги вагонлар ишлаб чиқариш, пўлат қуйиш, ҳаракатланувчи таркиб ҳамда йўлларнинг устки тузилиши учун эҳтиёт қисмлар, деталлар тайёрланмоқда. Завод ўз маҳсулотлари билан бошқа тармоқларни ҳам таъминламоқда.\nҚурилиш материаллари ишлаб чиқариш мамлакатимиз иқтисодиётининг етакчи тармоқларидан ҳисобланади. Бугунги кунда мамлакатимизда мазкур соҳада фаолият кўрсатаётган 8 мингта корхона томонидан юз турдан зиёд қурилиш материали ишлаб чиқарилмоқда.\nҚурилиш индустриясининг жадал ривожланишида «Ўзқурилишматериаллари» акциядорлик жамиятининг алоҳида ўрни бор. Жорий йилнинг биринчи чорагида жамият таркибидаги корхоналар томонидан 732 миллиард сўмлик қурилиш материаллари ишлаб чиқарилиб, ўсиш 106,1 фоизни ташкил этган.\nЖамият ахборот хизмати маълумотларига кўра, 2017 йилги инвестиция дастуридаги 15 лойиҳа бўйича 6 миллион 200 минг долларлик маблағ ўзлаштирилган бўлиб, бу белгиланган прогноздан 1,6 марта кўп деганидир. Маҳаллийлаштириш дастури доирасида қарийб 4 миллиард 800 миллион сўмлик 5 турдаги янги маҳсулот ишлаб чиқарилган. Бу шу пайтга қадар хориждан келтирилган биргина санфаянс маҳсулотининг импортини 3 миллион долларгача камайтириш имконини берган.\nКўргазмада кичик бизнес субъектлари вакиллари ҳам фаол иштирок этмоқда. Ўн йилдан бери мамлакатимиз ҳамда қўшни давлатлар бозорларига бир неча турдаги гипсокартон маҳсулотлари етказиб бераётган пойтахтимиздаги «Azia Mozaik» масъулияти чекланган жамияти шундай корхоналардан биридир.\nКорхона директори ўринбосари К.Ҳакимжоновнинг таъкидлашича, мамлакатимизнинг хомашё манбаларига бойлиги, аҳоли фаровонлигининг ортаётгани қурилиш саноатининг изчил ривожланишида муҳим омил бўлмоқда. «Azia Mozaik» корхонаси ҳам бу имкониятлардан самарали фойдаланиб, маҳсулот турларини кўпайтириш устида изланмоқда.\nКўргазма стендлари аҳолининг тайёр маҳсулотга бўлган талабини қондиришда кичик бизнес субъектларининг ўрни тобора ортиб бораётганини кўрсатмоқда. Хусусан, «Fonus LED» корхонаси томонидан намойиш этилаётган ўн турдан зиёд энергиятежамкор диод лампалар сифати бўйича хорижнинг шу турдаги маҳсулотларидан қолишмаётгани туфайли харидоргир бўлиб бораётир.\nХўжалик бирлашмаларининг соҳадаги техник ва технологик имкониятларини тўлиқ намойиш этиши учун кўргазма доирасида тақдимотлар ҳам ўтказилади.\nЯрмарканинг очилиш маросимида Ўзбекистон Республикаси Бош вазирининг ўринбосари Ғ.Ибрагимов сўзга чиқди.\nСўнгги ўзгартириш: 08.06.2017 17:52


Мүддетли әскерий хызметкерлер ушын әҳимйетли күн – Миллий Гвардия\n23:26 Сенби | Апрел 10 2021\nHome/ҚОРАҚАЛПОҒИСТОН/Мүддетли әскерий хызметкерлер ушын әҳимйетли күн\n0 93 Бир дақиқа олдин\nАспаны ашық, тыныш-татыў елде ўатан қорғаўшысы болыў, ҳәр бир ер-жигит ушын мақтаныш есапланады. Ҳәр жылы мүддетли әскерий хызметти өтеў ушын жасларымыз ўәлаятлардан әскерий бөлимлерге жетип келеди. Ана Ўатан алдындағы жигитлик ўазыйпасын атқарып қайтқан ер-жигитлерге, әскерий бөлим командирлиги усыныснамасы тийкарында Жоқары оқыў орынларына кириўде жеңилликлер берилетуғыны бәршемизге мәлим.\nБүгин Қарақалпақстан Республикасы бойынша Миллий гвардия басқармасында мүддетли әскерий хызметти өтеп атырған әскерлер ушын әҳимйетли күнлердиң бири десек қәтелеспеймиз. Себеби, бүгин олар бир жыл даўамында алған билимлерин, әскерий бөлим командирлигиниң усынысын алыў ушын сыннан өткереди.\nДәслеп, Қарақалпақстан Республикасы бойынша Миллий гвардия басқармасы офицери капитан А.Досназаров сөзге шығып, тест сынаўларынан табыслы өтип, әскерий бөлим командирлигиниң усыныснамасына ийе болыўын тилеп қалды.\nОннан соң, Мәмлекетлик тест орайынан келген қәнигелер сораўлар китабынан пайдаланыў бойынша мағлыўматлар берип өтти.\nБизде өз гезегинде, мүддетли әскерий хызметкерлерге әўмет яр болыўын тилеп қаламыз.


Ўзбекистон, 05 ноябр 2016\n17 июл 2019, Тошкент вақти: 06:25\nшанба 5 ноябр 2016\nЎзбекистон Халқ Ҳаракатининг қурултойи "бошқа кунга" қолдирилди\nЎзбекистон Халқ Ҳаракати (ЎХҲ) ўзининг Фавқулодда Қурултойини номаълум муддатга кечиктирилганини эълон қилди. ЎХҲга кўра, бундай қарорнинг олинишига Туркияда "сиёсий вазият ва мамлакатдаги "Фавқулодда ҳолат" режими уйғуланаётгани сабаб бўлди. ЎХҲ бундай қарорнинг олинишига "Туркиядаги, хусусан Истанбул шаҳридаги сиёсий вазият ва мамлакатдаги “Фавқулодда Ҳолат” режими уйғуланаётган катта шахарлар учун чиққан Қарорнома" сабаб бўлганини сабаб қилиб кўрсатди.\nЎзбекистон Бош вазири “давлат мулозимларига фуқароларни ҳар куни қабул қилиш” мажбурияти юкланган қарорни имзолади. 27 октябр куни қабул қилинган 366-сонли қарорда айтилишича¸ мулозимлар ҳар куни соат 8 дан 11 гача ватандошларни қабул қилишга мажбур. Бу қарор қабул қилинганидан 6 кун ўтиб ҳам Ўзбекистонда Озодлик боғланган бир нечта идора ва ҳокимлик мулозимларининг шикоятчилар учун эшиклар берклиги аëн бўлди.\nЙиллардан бери ўз ижодини Россияда давом эттираëтган ўзбек кинорежиссëри ва актëр Улуғбек Йўлдошев¸ Ўзбекистон маданияти ва санъати соҳасидаги айрим тебранишлар муносабати билан¸ “Ўзбекфильм” ва “Ўзбектелефильм” токчаларида экран юзини кўрмай тахланиб ëтган сара фильмларнинг жамотчиликка тақдим этилишига умид қилаëтганини айтади.\nАҚШ суди Ўзбекистон президентининг тўнғич қизи Гулнора Каримовага оид кўрилган 850 миллион АҚШ доллари миқдоридаги музлатилган маблағлар тақдирини судсиз келишиб олишлари учун америкалик ва ўзбекистонлик адвокатларга берилган муҳлатни яна уч ойга узайтирди. Адвокатларга бундан олдин ҳам уч ойлик муҳлат берилган ва бу муҳлат октябрь ойининг охирида якунланган эди.\nОзодликка мурожаат қилган тингловчилар Ўзбекистон президенти вазифасини ижро этувчи ва Бош вазир Шавкат Мирзиёевнинг виртуал қабулхонасига юборилган шикоятлардан натижа бўлмаганидан шикоят қилмоқда. Уларнинг айтишларича, аризаларнинг аксарияти шикоятда танқид қилинган субъектнинг ўзига қайтариб юборилмоқда. Айни пайтда виртуал қабулхонага ариза ëзиб иши ҳал бўлганлар бу тадбирни ижобий баҳолашмоқда. Озодликнинг Қурултой дастурида виртуал қабулхона билан боғлиқ реал вазиятни муҳокама қилдик.\nЎзбекистонда талаба қиз шахсига оид маълумот совчи учун ўлжа бўлиб қолмоқда\nКуни-кеча troll.uz сайтида номи очиқланмаган деканат номидан ëзилган “баëнот” эълон қилинди. “Яхши ниятда сўрасангиз ҳам¸ ëмон ниятда сўрасангиз ҳам бизда талабалар ҳақида маълумот берилмайди. Узр!!! Деканат” деб ëзилган бу эълон айрим нашрлар томонидан жиддий қабул қилиниб¸ Ўзбекистон олийгоҳлари талаба-қизларни совчилардан ҳимоялашга ўтди¸ деган мазмунда талқин этилди. Озодликнинг бу жараëнга оид ўтказган суриштирувидан¸ troll.uz порталидаги бу эълоннинг¸ ҳозирча хомтама экани аниқланди.\nЕХҲТ Ўзбекистонга илк бор тўлақонли кузатувчилар миссияси юбормоқда\nШу йилнинг 2 ноябридан Ўзбекистонда Европада хавфсизлик ва ҳамкорлик ташкилоти (ЕХҲТ) Демократик институтлар ва инсон ҳуқуқлари бўйича бюросининг (ДИИҲБ) миссияси иш бошлади. Бу Ўзбекистонда ўтказилажак президент сайловларини кузатишга юборилган биринчи тўлақонли кузатувчилар миссияси экани айтилмоқда.


Тошкент ислом институтида битирувчи курс талабаларига “Араб тили” фанидан якуний аттестация бўлиб ўтди – oliymahad.uz\nТошкент ислом институтида битирувчи курс талабаларига “Араб тили” фанидан якуний аттестация бўлиб ўтди\nЮртимизда барча соҳалар қатори диний соҳада ҳам улкан ислоҳотлар амалга оширилиб, диний таълим тизимини такомиллаштириш, уларнинг узвийлиги ва узлуксизлигини таъминлаш мақсадида қатор ислоҳотлар амалга оширилмоқда.\nЖумладан, Тошкент ислом институтининг ҳар ўқув йили якунида “Исломшунос, имом-хатиб ва араб тилини ўқитиш мутахассислигининг Малака талаблари” асосида диний таълим муассасаси битирувчиларнинг мутахассислик фанлардан олган билимларини мониторингини ўтказиш йўлга қўйилган.\nБитирувчиларга қўйилган “малака талаблари” асосида 4 йил мобайнида мутахассислик фанлардан ўзлаштирган билим ва кўникмалари мониторинг қилиниб, баҳоланади. Бу йил ҳам мазкур анъанага мувофиқ, жами 13 та “Фиқҳ”, “Усули фиқҳ”, “Замонавий масалаларнинг фиқҳий асослари”, “Ақоид”, “Илмул фароиз”, “Ҳадис”, “Мусталаҳул ҳадис”, “Ислом тарихи”, “Қуръон қироати ва тажвид”, “Тафсир”, “Улумул Қуръон”, “Араб тили” ва “Балоғат” каби мутахассислик фанлари бўйича бўлиб ўтди.\nБундан ташқари битирувчи курс талабаларидан чет тили “Араб тили”, ҳамда “Маънавият асослари ва Диншунослик” фанларидан Якуний аттестациялар бўлиб ўтади. Шунга асосан бугун 2018-2019 ўқув йилининг ўқув режадаги фанлардан муваффақиятли ўтган битирувчи курс талабаларига “Араб тили” фанидан якуний аттестация бўлиб ўтди.\nҚолаверса, диёримиздан етишиб чиққан буюк алломаларнинг Ислом назарияси, фалсафаси, маданияти ривожига қўшган беқиёс ҳиссаларини ўрганиш ва номларини абадийлаштириш, жумладан, улуғ мутафаккир ва муҳаддислар, азиз авлиёлар, буюк ватандошларимиз – Имом Бухорий, Имом Термизий, Ҳаким Термизий, Абу Мансур Мотурудий, Абу Муин Насафий, Қаффол Шоший, Абдулхолиқ Ғиждувоний, Нажмиддин Кубро, Бурҳониддин Марғиноний, Баҳоуддин Нақшбанд, Хўжа Аҳрор Валий, Хожа Аҳмад Яссавий, Маҳмуд Замахшарий каби кўплаб аждодларимиз қолдирган илмий меросни чуқур ўрганиш, уни жамлаб, халқимизга, энг аввало, ёш авлодга етказиш. Энг асосийси муқаддас динимизни, Қуръони карим оятларини, ҳадисларни чуқур ва кенг ўрганиб, уларни таҳлил қила оладиган, юқори малакали ва етук диний кадрлар ва соҳа мутахассисларини етиштириб чиқариб, халқимизнинг муқаддас динимиз борасидаги эҳтиёжларини тўла қондириш мақсад қилиб қўйилган.\nИнститут таълим режасига кўра талабаларга ижтимоий-гуманитар фанлар ва хорижий тилларни ҳам ўргатиш назарда тутилган. Дарслар ўзбек, рус, инглиз ва араб тилларида олиб борилади.\nИнститутда таълим сифатини ошириш ва малакали кадрлар тайёрлаш мақсадида 2018 йилдан бошлаб “Диний фанлар” кафедраси негизида “Ҳадис ва ислом тарихи фанлари” ҳамда “Ақоид ва фиқҳий фанлар” кафедралари ташкил этилди.\nХусусан, бугунги кунда Тошкент ислом институтида бешта кафедра ўз фаолиятини олиб бормоқда. Булар:\n– Ақоид ва фиқҳий фанлар кафедраси;\n– Ҳадис ва ислом тарихи фанлари кафедраси;\n– Таҳфизул-Қуръон кафедраси;\n– Тиллар кафедраси;\n– Ижтимоий фанлар кафедрасидир.\n“Ақоид ва фиқҳий фанлар” кафедраси “Калом илми”, “Фиқҳ”, “Усулул фиқҳ”, “Илмул фароиз”, “Тасаввуф”, “Замонавий масалаларнинг фиқҳий асослари” каби фанларини ўз таркибига олган бўлса, “Ҳадис ва ислом тарихи фанлари” кафедраси “Ҳадис”, “Мусталаҳул-ҳадис”, “Ислом тарихи ва сийрат”, “Фаннул-хатоба”, каби фанларини ўз таркибига олган.“\nТаҳфизул-Қуръон” кафедраси Республикада Қуръони каримни тўлиқ ёдлатишга ихтисослашган ягона билим даргоҳидир. Бу кафедрада талабалар Қуръонни тўлиқ ёд олиш имконига эга бўлишади.\nҲозирда ушбу илм даргоҳида 70 дан ошиқ талаба таълим олаётган бўлса, уларнинг аксарияти Қуръон каримни тўлиқ ёд олишди. Уларнинг орасида Республика ва халқаро миқёсдаги қорилар мусобақаларида қатнашиб совриндор бўлган талабалар ҳам борлиги диққатга сазовордир. Талабаларимиз юртимизда ўтказилиб келинаётган қорилар мусобақаларида қатнашиб, нуфузли ўринларни олишлари билан бирга турли хорижий мамлакатларда ўтказиладиган халқаро Қуръон мусобақаларида ҳам муносиб иштирок этиб келишмоқда. Айни пайтда институтимиз 4-курс талабаси Ҳайитбоев Муҳаммадали шу йилнинг 19-27 май кунлари Туркиянинг Истанбул шаҳрида VII Халқаро Қуръони карим мусобақасида иштирок этиш учун Туркияга жўнаб кетган.\n“Тиллар” кафедраси. Кафедра aрaб, инглиз, рус, ўзбек, форс тилларини, балоғат, хаттотлик ҳамда форс қўлёзмаларини ўқиш ва тавсифлаш фанларини ўз таркибига олади.\nТалабаларнинг бўш вақтларини унумли ўтказиш мақсадида араб тили, форс тили, балоғат, хаттотлик, нутқ маданияти каби фанлардан тўгараклар ташкил этилган. Институтимизда ҳар йили талабалар ўртасида араб тили фани бўйича мусобақа ўтказиб келинади. Ушбу мусобақа ғолиблари ва фаол қатнашчилари Ўзбекистон мусулмонлар идораси раҳбарияти ва институт маъмурияти томонидан мақтов ёрлиқлари ва қимматбаҳо эсдалик совғалар билан тақдирлаб борилади.\nҚувонарлиси шуки 14-16 май кунлари Ўзбек тили ва адабиёти университетида ўтказилган Олий таълим муассасалари талабалари ўртасидаги Республика фан алимпиадасида “Араб тили” фани бўйича институтимиз 4-курс талабаси Нурбоев Ҳурмуҳаммад Холматжонович, 1-ўринни эгаллаб, Олий таълим вазирининг 1-даржали дипломи ҳамда уч миллион (3 000 000) сўмлик пул мукофоти сертификати билан тақдирланди.\nШунингдек, “Ижтимоий фанлар” кафедраси. Бу кафедра 2001 йилдан ўз фаолиятини бошлаган. Кафедранинг асосий мақсади диний ҳамда дунёвий фанларни уйғунликда ўргатиш, илмий – назарий ёндашиш тамойилларига асосланиб, ҳар томонлама етук кадрларни тайёрлаш. Ўтган давр мобайнида кафедра ўндан ортиқ ижтимоий-гуманитар фанлар бўйича таълимни ташкил этиш ва илмий-тадқиқот ишларини бажариши билан институтда ўз ўрнига эга. Ҳар йили ижтимоий ва табиий фанлар бўйича дарс машғулотларига Республикамизнинг нуфузли таълим муассасаларининг етук ўқитувчи ва профессорлари жалб қилинади.\n841100cookie-checkТошкент ислом институтида битирувчи курс талабаларига “Араб тили” фанидан якуний аттестация бўлиб ўтдиno\nОлдингиБурҳониддин Марғиноний – Марказий Осиёнинг буюк ҳуқуқшуноси. (Олимнинг қабри қаерда?)КейингиАБУ ДОВУД РОҲИМАҲУЛЛОҲНИНГ ҲАЁТИ ВА ИЖОДИ


Чақалоқ сотмоқчи бўлган шахсларнинг жинояти фош бўлди\nЖиноятлар таҳлилига эътибор берсак, расмий никоҳ орқали оила қурганлар эмас, кўпинча, никоҳсиз туғиб қўйган қизларда фарзандларини сотиш ҳоллари кўп учрайди. Улар ҳомиладор бўлиб қолганини ота-онасидан, маҳалла-кўйдан яширади. Бошқа вилоят ёки шаҳарга бориб, болани туққач, туғдиришга ёрдам берган воситачилар орқали болани сотмоқчи бўлишади. Қуйида сизга ҳикоя қилмоқчи бўлган воқеамиз қаҳрамони ҳам айнан шундай йўл тутган қизлардан бири...\nБеникоҳ ҳомиладор бўлиб қолди\nСудланувчи Замира Исматова (исм-фамилиялар ўзгартирилган) водийда яшовчи, тергов жараёнида аниқлашнинг имкони бўлмаган, “Шавкат” исмли шахс билан севишиб, ота-онасидан яширин ҳолда учрашиб, никоҳсиз, мунтазам равишда яқинликда бўлиб келади. Шундан кейин у “Шавкат”дан ҳомиладор бўлиб қолади. Замира ҳомиласи катта бўлиб қолгани учун аборт йўли билан олдириш мумкин эмаслигини билиб, ота-онаси ва маҳалла олдида шарманда бўлишдан қўрқади. У туғиладиган фарзандидан қутулиш йўлларини қидиради. Шу орада ўзига илгари таниш бўлмаган Матёқуб Абдусаматов билан танишиб қолади. Замирада Матёқуб орқали фарзандини сотиш фикри туғилади. Болани сотиш орқали мўмайгина даромадга эга бўлиш фикри судланувчи Матёқубга ҳам маъқул келади. У таниши Манзура Неъматовага қўнғироқ қилиб, бир таниши яқин орада дунёга келтирадиган чақалоғини сотмоқчи бўлаётганини ва унга харидор топиб беришни сўрайди. Бу хабарни эшитган Манзура тегишли органга ариза билан мурожаат қилади ва унинг аризасига кўра, тезкор тадбир ўтказишга киришилади.\nБоладан қутулмоқчи бўлди\nМатёқуб Абдусаматов Замира Исматова билан бирга Манзура Неъматованинг уйига келиб, Замиранинг туғиш муддати яқинлашаётганини, тезроқ харидор топиш лозимлигини айтади. Манзура ушбу жиноятнинг яна бошқа иштирокчиларини аниқлаш мақсадида бу ҳақда яна кимлар билишини Замирадан сўрайди. Замира бундан онасининг ҳам хабари борлигини айтиб, ўзининг уяли алоқа воситасидан онаси Мунира Исматованинг уяли алоқа воситасига қўнғироқ қилиб, Манзура Неъматова билан гаплаштиради. Суҳбат давомида Мунира Исматова қизи туғадиган боладан қутулмоқчи эканлигини айтиб, чақалоқни 3.000 АҚШ долларига сотишини маълум қилади. Шундан кейин Матёқуб Манзурага қўнғироқ қилиб, агар чақалоқни олиш фикридан қайтган бўлса, бошқа мижозлари борлигини айтиб огоҳлантиради. Манзура жиноятнинг олдини олиш мақсадида таниши Тамара Николаевани тадбирга жалб қилади. Тамара ўзининг фуқаролик бурчини адо этиш мақсадида харидор бўлишга рози бўлади. Тамара савдони пишитиш мақсадида Матёқуб билан учрашганида у чақалоқни 7.000 АҚШ долларига сотишини маълум қилади.\n“Telegram” орқали суратларни юборади\nЗамира касалхонанинг туғуруқ бўлимида Саъдияни дунёга келтириб, туғилганлик ҳақидаги маълумотнома ва чақалоқнинг суратларини Матёқубга беради. У ўз навбатида ҳужжат ва суратларни Тамаранинг “Telegram” профилига юборади. Кейин харажатлар кўпайиб кетганини важ қилиб, чақалоқнинг нархини 8.500 АҚШ долларига кўтаради. Матёқуб Абдусаматов ва Мунира Исматова чақалоқни Замирадан олиб, боласини ўз хоҳиши билан бераётгани ва ҳеч кимга даъво қилмаслиги ҳақида тилхат ёздиришади. Улар Тамара Николаевага қўнғироқ қилиб, чақалоқ сотувга тайёрлигини маълум қилишади. Матёқуб ва Мунира ўзларининг ғаразли ниятларини амалга оширмоқчи бўлиб, келишилган 8.500 АҚШ доллар пуллардан 8.000 АҚШ долларини олаётган вақтларида ҳуқуқ-тартибот ходимлари томонидан қўлга олинади.\nМатёқуб Абдусаматов, Замира Исматова, Мунира Исматова Жиноят кодексининг 135-моддаси, 3-қисмининг “а” бандида назарда тутилган жиноятни содир этганликда айбдор деб топилди. Матёқуб Абдусаматовга 5 йил 6 ой, Замира Исматова ва Мунира Исматовага 3 йил 6 ой муддатга озодликдан маҳрум этиш жазолари тайинланди.\nМунира Исматовага нисбатан ЖКнинг 72-моддаси қўлланилиб, тайинланган жазо шартли деб ҳисобланди ва 2 йил синов муддати белгиланди.\nШерзод Эшматов, жиноят ишлари бўйича Яшнобод туман суди судьяси,\nКиритилди: 15:52 17.11.2021. Ўқилди: 948 марта. Фикрлар сони: 0 та.


Майитни оёқ қўллари орасига тупроқ қўйиш\n22:34 / 08.10.2019 | Abrorjon | 9893\nАссалому алайкум! Майитни қўйишдан аввал икки қўли ва оёқлари орасига кессак бўлакларини қўйиб қўйишар экан. Бунинг сабаби нима?\n– Ва алайкум ассалом! Шариатимизда бундай қилиб қўйсин деган гап йўқ. Аввало маййитни тўғри қўйишни ўрганиш керак.\nҚабрга маййитни олиб киришда имкон бўлса тобутни қабрнинг қибла тарафига қўйилиб, маййитни тобутдан кўтарилиб, қабрга киргизилади. Шунда маййитни ушлаб турувчи қиблага юзланган ҳолатда бўлади. Имкон бўлмаса яъни, қабрни чўкиб кетиш хавфи бўлса қабрнинг оёқ томонидан олса бўлади.\nМаййитни қабрга валийлари қўйса яхши бўлади. Агар маййит аёл киши бўлса, маҳрамлари қўйиши афзал.\nМасала: Маййитни қабрга қўйишда қўйувчиларнинг жуфт ёки тоқ бўлиши суннат эмас. Расулуллоҳ соллаллоҳу алайҳи васалламни қабрларига тўрт киши қўйганлар.\nرُوِيَ عَنْ عَلِيٍّ رَضِي اللهُ عَنْهُ أَنَّهُ قَالَ: شَهِدَ رَسُولُ اللهِ صَلَّى اللهُ عَلَيْهِ وَسَلَّمَ جِنَازَةَ رَجُلٍ فَقَالَ: يَا عَلِيُّ اسْتَقْبِلْ بِهِ اسْتِقْبَالاً وَقُولُوا جَمِيعًا بِاسْمِ اللهِ، وَعَلَى مِلَّةِ رَسُولِ اللهِ، وَضَعُوهُ لِجَنْبِهِ وَلاَ تَكُبُّوهُ لِوَجْهِهِ وَلاَ تُلْقُوهُ لِظَهْرِهِ. (بدائع الصنائع في ترتيب الشرائع)\n“Расулуллоҳ соллаллоҳу алайҳи васаллам бир кишининг жанозасига ҳозир бўлиб: “Эй Али, уни қиблага тўлиқ юзлантиргин ва барчангиз “Бисмиллаҳи ва ала миллати Расулиллаҳ”, денглар. Уни ёнбошлатиб қўйинглар, юзтубан қилиб ҳам, чалқанчасига ҳам қўйманглар”, дедилар”.\nМаййитни қабрга юзини қиблага қаратиб, ўнг томони билан ёнбошлатиб, бошини қабр деворига тираб қўйилади. Қуйидаги лафзларни маййитни қабрга қўяётганлар ҳам, жанозада иштирок этаётганлар ҳам айтадилар. “Бисмиллаҳи ва ала суннати Расулиллаҳи соллаллоҳу алайҳи васаллам”.\nعَنِ ابْنِ عُمَرَ رَضِي اللهُ عَنْهُ قَالَ: كَانَ النَّبِيّ صَلَّى اللهُ عَلَيْهِ وَسَلَّمَ إِذَا وَضَعَ الْمَيِّتَ فِي الْقَبْرِ قَالَ بِسْمِ اللهِ وَعَلَى سُنَّةِ رَسُولِ اللهِ. رَوَاهُ أَصْحَابُ السُّنَنِ. وَلَفْظُ التِّرْمِذِيِّ: بِسْمِ اللهِ وَبِاللهِ وَعَلَى مِلَّةِ رَسُولِ اللهِ\n“Набий соллаллоҳу алайҳи васаллам маййитни қабрга қўйсалар: “Бисмиллаҳи ва ала суннати Расулиллаҳи соллаллоҳу алайҳи васаллам”, дер эдилар”.\n“Бисмиллаҳи ва биллаҳи ва ала миллати Расулиллаҳи соллаллоҳу алайҳи васаллам”, дейилган.\nКафанга боғланган бойламлар ечилади. Бели ва ёнбоши қимирламаслиги учун хом ғишт тираб қўйиш лозим. Сўнг лаҳаднинг оғзи ҳам хом ғишт ёки махсус гувала билан тўсилади ва устидан тупроқ тортилади.\nقَالَ سَعْدَ بْنَ أَبِي وَقَّاصٍ فِي مَرَضِهِ الَّذِي هَلَكَ فِيهِ الْحِدُوا لِي لَحْدًا وَانْصِبُوا عَلَيَّ اللَّبِنَ نَصْبًا كَمَا صُنِعَ بِرَسُولِ اللهِ. رَوَاهُ مُسْلِمٌ وَأَحْمَدُ وَالنَّسَائِيُّ\nСаъд ибн Абу Ваққос розияллоҳу анҳу ўлимидан олдинги беморлигида:\n“Менга лаҳад қазинглар. Устимга Расулуллоҳ соллаллоҳу алайҳи васалламга қилинганга ўхшаб ғишт қаланглар”, деган.\nМуслим, Аҳмад ва Насаий ривоят қилишган.\nМаййит қабрининг бош томонидан уч сиқим тупроқ ташлаши мустаҳабдир.\nعَنْ أَبِي هُرَيْرَةَ رَضِي اللهُ عَنْهُ: أَنَّ رَسُول اللهِ صَلَّى اللهُ عَلَيْهِ وَسَلَّمَ صَلَّى عَلَى جِنَازَةٍ ، ثُمَّ أَتَى الْقَبْرَ فَحَثَى عَلَيْهِ مِنْ قِبَل رَأْسِهِ ثَلاَثًا. أَخْرَجَهُ أَحْمَدُ\n“Расулуллоҳ соллаллоҳу алайҳи васаллам бир маййитга намоз ўқидилар. Сўнгра қабрига келиб, боши томонидан уч сиқим тупроқ ташладилар”.\nАввалгисида "مِنْهَا خَلَقْنَاكُمْ" яъни, “Биз сизларни ундан яратдик”, иккинчисида "وَفِيهَا نُعِيدُكُمْ" яъни “Унга қайтарурмиз”, учинчисида эса " وَمِنْهَا نُخْرِجُكُمْ تَارَةً أُخْرَى " яъни “Ва сизларни яна бошқаттан ундан чиқарурмиз”, дейди.\nБу “Тоҳа” сураси 55-оятидаги жумлалар бўлиб, оятнинг тўлиғи қуйидагича:\n“Биз сизларни ундан (ердан) яратдик, унга қайтарурмиз ва (қиёмат кунида) сизларни яна бошқаттан ундан чиқарурмиз”.\nҚабр ичига пишган ғишт, ёғоч ишлатиш макруҳ. Қамиш ишлатишнинг зарари йўқ.\nМаййит аёл бўлса, қабрга туширилишидан то ғишт билан тўсилгунча бирор кийим ёки мато билан тўсиб туриш мустаҳабдир.\nҚабр ёрма бўлса, унга тегмайдиган қилиб тепаси ёпилади, сўнг устига тупроқ тортилади.\nҚабрни билиниб турсин учун ердан бир қарич баландликда чўзиқроқ туя ўркачи шаклида кўтариш суннатдир. Баъзи намга яқин, озроқ кавланса сув чиқиб кетадиган ерларда маййитни юзароқ кўмиб, уни ҳимоя қилиш учун, шароитдан келиб чиқиб, тепасига ғиштдан сағана қилишга руҳсат этилган.\nҚабрга сиғиниш ҳам қабрларни зийнатлаш, уларнинг устига турли бинолар қуриш туфайли келиб чиққан. Шунинг учун ҳам қабрларни баланд кўтаришга рухсат йўқ.\nДафндан сўнг йиғилган жамоат туя сўйилиб, гўшти бўлингунча муддат туриб, маййит ҳаққига дуо қилишлари мустаҳабдир. Зеро Расулуллоҳ соллаллоҳу алайҳи васаллам шундай қилар эдилар.\nعَنْ عُثْمَانَ رَضِي اللهُ عَنْهُ قَالَ: كَانَ النَّبِيُّ صَلَّى اللهُ عَلَيْهِ وَسَلَّمَ إِذَا فَرَغَ مِنْ دَفْنِ الْمَيِّتِ، يَقِفُ عَلَيْهِ، وَقَالَ: اسْتَغْفِرُوا لأَخِيكُمْ، وَاسْأَلُوا اللهَ لَهُ التَّثْبِيتَ، فَإِنَّهُ الآنَ يُسْأَلُ. رَوَاهُ أَبُو دَاوُدَ وَالْبَيْهَقِيُّ\nУсмон розиаллоҳу анҳудан ривоят қилинади:\n“Расулуллоҳ соллаллоҳу алайҳи васаллам маййитни дафн қилиб бўлгач, бироз турардилар ва “Унга истиғфор айтинглар, Аллоҳдан унга сабот сўранглар, зеро у ҳозир сўроқ қилинади”, дер эдилар”.\nАбу Довуд ва Байҳақий ривояти.\nШунингдек, уламолар қабр устида Қуръон тиловати қилишни ҳам яхши санаганлар. Бизда эса “Мулк” сурасини қироат қилиш одат бўлган. Зеро, Расулуллоҳ соллаллоҳу алайҳи васаллам: “У (Таборак сураси) манъ қилувчидир. У нажот берувчидир. Унга қабр азобидан нажот беради”, деганлар.\nقَالَ سَعْدَ بْنَ أَبِي وَقَّاصٍ رَضِي اللهُ عَنْهُ فِي مَرَضِهِ الَّذِي هَلَكَ فِيهِ الْحِدُوا لِي لَحْدًا وَانْصِبُوا عَلَيَّ اللَّبِنَ نَصْبًا كَمَا صُنِعَ بِرَسُولِ اللهِ صَلَّى اللهُ عَلَيْهِ وَسَلَّمَ. رَوَاهُ مُسْلِمٌ وَأَحْمَدُ وَالنَّسَائِيُّ\nСаъд ибн Абу Ваққос розияллоҳу анҳу ўлимидан олдинги беморлигида «Менга лаҳад қазинглар. Устимга Расулуллоҳ соллаллоҳу алайҳи васалламга қилинганга ўхшаб ғишт қаланглар», деган.\nМасала: Аёл кишини қабрга қўяётганда амбар тепасидан парда тортиб туриш мустаҳабдир. Кафан очилиб қолиш хавфи бўлса, парда тортиб туриш вожибдир.\nМасала: Эркак кишини дафн қиляпганда парда тутиш шарт эмас. Агар ёмғир, қор ёғаяпганлиги туфайли ёки офтобдан соя қилиш учун тўсилса жоиздир.\nМасала: Қабрни тўрт бурчак қилиб қўйиш макруҳдир. Туяни ўркачи каби дўппайтириб қўйиш мустаҳабдир. Шунингдек тупроқ тортилиб бўлганидан кейин устидан сув сепиб қўйиш ҳам мустаҳабдир. Валлоҳу аълам!\nАка уканинг махрамлари\nБамдод ўқилгунча қазо ўқиш\nИсломнинг ривожи учун адабиётшунослари ёки ёзувчилар керакми?\nҚУРъОН ВА ИНЖИЛ\nФотима Р.А. ҳақларида\nПайгамбаримиз С.А.С. ҳаёти ва улими ҳакида\nМумтоз адабиёт ҳақида\nАҳмад Лутфий Қозончининг китоби\nшайҳ ҳазратлари сизни маслаҳатиз керек...\nИжтимоий одоблар китоби\nНамозга киришда назар қаерда бўлади


Бугун кўрилган туш ўнгидан келадими? - Tush-tabirlari.uz\nЯкшанба ва душанба оралиғида кўрилган тушлар уйқудаги одамнинг писихологик ва ҳиссий туйғуларини номоён қилади. Бу пайтда инсон кучли кечинмаларни бошидан ўтқазади.\nҲаётда психологик тарафдан қанча кучли босим бўлса, шунчалик ғалати ва тушунарсиз тушлар кўрасиз. Қоида тариқасида, бу тушлар ўнгидан келмайди. Аммо, тушингиз ҳаётда содир бўлса, воқеа ҳалокатли бўлмайди. Иш ҳафтасининг бошида кўрилган тушларга аҳамият бермаслик тавсия этилади.\nДушанба ва сешанба оралиғида кўрилган тушлар, туш соҳибининг ижодий фаолиятини ифодалайди. Бундай тушлар ёрқин ва ҳиссиётларга бой бўлиши билан бошқаларидан ажралиб туради. Бундай пайтда тушдаги ҳолатга этибор қаратмоқ лозим.\nАгар кеча сизга жуда кўп ёқимли таассуротлар қолдирган бўлса, демак сиз янги ғояларни амалга оширишни фаол бошлашингиз, ишдаги фаолликни янада оширишингиз керак. Агар кўнглингизда ёқимсиз ғашлик билан уйғонган бўлсангиз, унда янги ишларни бироз четга суриб қўйган мақул.\nБундан ташқари бугунги оқшомда кўрилган ғалаба мазмунини англатувчи тушлар ўнгидан келиши эҳтимоли юқори ҳисобланади. Тушингизни кейинги ўн кун ичида амалга ошишини кутишингиз мумкин. Агар кўпроқ вақт оралиғида амалга ошмаса, демак бу тушни унуцангиз ҳам бўлади.\nМен бу туш табиридан коникиш хосил кимадим мен курган туш йук кандай билсам булад. Курган тушимни табирини\nТушимда синган тухум олиб юрибман афтобусда,килган аямни курдим,олдиларидан кашилок олдим\nТАРЕЛКАЛАР ВА ЛАГАНЛАР КУРДИМ


Алматиликлар бутун шаҳарда бир вақтда мадҳия ижро этишди\nNUR-SULTAN. Kazinform – Алматиликлар шаҳарнинг ҳар жойида бир вақтда мадҳияни куйлашди, деб хабар беради Kazinform мухбири.\nАлматида референдум куни автотураргоҳ бепул бўлади\nALMATY. Kazinform - Алматида республика референдуми куни автотураргоҳ бепул бўлади, деб хабар беради Kazinform мухбири.\nALMATY. Кazinform - «Алматы жастары» дастурига ҳужжатларни қабул қилиш якунланди. Имтиёзли ипотека кредити олиш учун 11 мингдан ортиқ фуқаро ариза топширди, деб хабар беради Kazinform мухбири.\nАлматидаги тартибсизликлардан жабр кўрган шахсларга 11 миллиард тенге, автомобил эгаларига деярли 260 миллион тенге тўланди\nNUR-SULTAN. Кazinform - Алматидаги январ воқеаларида жабрланганларга давлат 11 млрд тенге тўлади. Бу ҳақда Қозоғистон Республикаси ИИВ Тергов департаменти бошлиғи Санжар Адилов МКХда бўлиб ўтган брифингда маълум қилди, дея хабар беради Kazinform мухбири.\nҚасим-Жомарт Тоқаев «Алматы БалаFEST» болалар фестивалида иштирок этади\nALMATY. Kazinform – Бугун Президент Қасим-Жомарт Тоқаев Халқаро болаларни ҳимоя қилиш кунига бағишланган «Алматы БалаFEST» шаҳар болалар фестивалида иштирок этади.\nЛагерлар Иккинчи жаҳон урушидан ҳам фожиалироқдир - КарЛагда туғилган режиссёр\nALMATY. Kazinform – Алматиликлар Қарағайли боғидаги очарчилик қурбонлари хотирасига ўрнатилган ёдгорлик пойига гул қўйди, деб хабар беради Kazinform мухбири.\nДавлат раҳбари амалий ташриф билан Алматига келди\nALMATY. Kazinform – Президент Қасим-Жомарт Тоқаев амалий ташриф билан Алмати шаҳрига келди, дея хабар беради Ақорда.


Apple 9,7 дюймли арзон iPad ишлаб чиқаради - Terabayt.Uz\n2017 йилнинг сўнггига келиб, купертинолик корпорация ҳар чоракда 10 миллион дона планшет сотмоқда. Apple планшет бозоридаги ўрнини йўқотмаслик учун қиммат бўлмаган планшет ишлаб чиқаришга қарор қилган. Бу тўғрида DigiTimes нашри хабар тарқатмоқда.\nАрзон iPad тақдимоти 2018 йилнинг 2-чорагида кутилмоқда. Маълумотларга кўра, ҳамёнбоп iPad қурилмасининг экран диагонали 9,7 дюймли бўлади. Унинг нархи 259 долларни ташкил қилади. Бундай нарх сиёсати компанияга мижозлар сонини кескин ошириш имконини беради.\nҚиммат бўлмаган планшетнинг ишлаб чиқарилиши Apple'га бозордаги Samsung Electronics, Amazon, Huawei ва Lenovo каби жиддий рақибларга қарши курашишда қўл келади.\nСўнгги вақтларда планшет савдоси пасайишда давом этмоқда. Жумладан, iPad, Android-гаджетларга қизиқиш сезиларли даражада камайган. Intel ҳам унинг процессорларини планшетларда ўрнатаётган ишлаб чиқарувчиларни қўллаб-қувватлаш лойиҳасини тўхтатиб қўйди. Планшет ишлаб чиқарувчи майда компаниялар эса бу соҳани тарк этишмоқда.


11 апрел 2021, Тошкент вақти: 18:43\nҚирғизистонда март ойидан бошлаб таълим бериш онлайн форматга ўтказилган эди.\nҚирғизистонда эпидемиологик вазият яхшилангунига қадар олий ўқув юртлари ва коллежлар онлайн форматда иш олиб боради.\nТаълим ва фан вазирлигининг 18 августда билдиришича, талабаларни ўқитишда “Zoo”, “Google classroom”, MOODLE, “Academic Affairs”, Whatsapp ва Skype қўлланилади. Бундан ташқари Kirlibnet электрон кутубхонаси ресурсларидан фойдаланилади.\nКоронавирус пандемияси ортидан Қирғизистонда март ойидан бошлаб таълим бериш онлайн форматга ўтказилган эди.\nҚирғизистонда 18 август ҳолатига кўра, коронавирус юққанлар сони 42 146 кишини ташкил қилмоқда. Улардан 34 885 нафари соғайди. Коронавирусдан 1498 киши вафот этди.


Ашхободда фаолларга қарши репрессиялар давом этмоқда\nАкция протеста против репрессий в Туркменистане. Нью Йорк\nТуркманистон ҳукумати беш фарзанднинг онасигаТуркиядаги акаси билан алоқани тўхтатишни талаб қилиб, таҳдид қилди.\nИнсон ҳуқуқларини ҳимоя қилувчи ташкилотлар, «Туркманистон Хелсинки» жамғармаси ва «Мемориал» маркази Туркманистон ичкарисида ҳам, ташқарисида ҳам туркман фаолларига босим кучайганлигини хабар қилмоқда.\nБолгария ва Россияда жойлашган инсон ҳуқуқларини ҳимоя қилиш ташкилотлари 16 июль куни кечқурун уйидан номаълум томонга олиб кетилган собиқ шифокор Хурсанай Исматуллаева, ака-ука Альта ва Мурод Душемовлар, Жума Жумакаевлар ҳибсга олингани, шунингдек туркман муҳожири фаоли Мердан Джораевга босим ўтказилгани ҳақида хабар қилди.\nАввалроқ 2017 йил ёзида ишдан бўшатилганидан кейин тўрт йил давомида ўз ҳуқуқлари учун курашган собиқ шифокор Хурсанай Исматуллаева ҳақида хабар берган эди. Кўринишидан, Туркманистон ҳукумати уни ҳуқуқ ҳимоячиларининг Европа парламенти аъзолари билан онлайн учрашувида муҳокама қилганидан кейин дарҳол ҳибсга олган.\nАммо ўша куни у ҳибсга олинган ягона фаол эмас эди. Мамлакат ташқарисидаги туркман фаолларига кўра, 16 июль куни Ашхободда 32 ёшли Альта Душемов ҳам ҳибсга олинган.\nАльтанинг укаси Мурат Душемов 15 июнь куни YouTubeда соғлиқни сақлаш мутасаддиларидан коронавирусга қарши эмлаш буйруғини кўрсатишини талаб қилган видеони жойлаштиргани учун жаримага тортилди.\nШикоят қилгани ва судда ўз ҳуқуқларини бузганлиги ҳақидаги видеони жойлаштирган Мурат Душемов 7 июль куни дўсти Жума Жумакаев ва унинг рафиқаси Лейли Нурметова билан бирга Ашхободдан Тошҳовузга кетаётганда ҳибсга олинган.\nМаълум қилинишича, Душемов ва Жумакаевдан Тошҳовузга бориш учун коронавирус тестининг салбий натижаси тўғрисидаги гувоҳномани тақдим этиш талаб қилинганида, уларга бундай талабнинг қонуний асосларини кўрсатувчи ҳужжатни кўрсатишни сўраган.\nУларга бундай ҳужжатни кўрсатиб беришни ваъда қилган милиция капитани Б. Сапаров уларни иссиқда тўрт соат ушлаб тургандан сўнг, ҳайдовчи Жумакаев норозилик сифатида катта йўлни тўсиб қўйди ва машинасини қарама-қарши қўйди. Шундан сўнг полиция уларни ҳибсга олди.\nХудди шу куни улар «майда безорилик» да айбдор деб топилган Тошҳовуз вилоятининг Рухубелент туман судининг қарори билан 15 кунлик қамоқ жазосига ҳукм қилинди. Расмийлар полиция ходими билан тўқнашувни тасвирга олиш учун фойдаланадиган телефонларини тортиб олишди. Жумакаевнинг рафиқаси 100 манат жаримага тортилди.\nАйни пайтда, Туркиядаги туркман фаоллари ҳам уларга босим кучайгани ҳақида хабар беришмоқда.\nИстанбулдаги қурилиш майдончасида ишлайдиган 36 ёшли Мердан Жўраев бир неча ой олдин ўзининг Тик-Ток аккаунтида туркман режимини танқид қилиш билан гапира бошлаган.\n20 апрель куни Туркманободда унинг синглиси Азиза Хамраева уй маъмуриятига суҳбатга чақирилди, у ерда унга фуқаролик кийимидаги номаълум шахслар таҳдид қилишди. Улар Мерданнинг Интернетдаги чиқишларини унинг синглисига намойиш этишди, сўнгра Азизанинг ўзини суратга олишди ва акасидан унинг чиқишларини тўхтатишини талаб қилишди. Улар шунингдек, унинг акаси янги паспорт олиш учун «Туркманистонга қайтиб келиши» мумкинлигини айтишди.\nБеш фарзанднинг онаси бўлган 29 ёшли Азиза 4 май куни бир неча бор таҳдид ва тазйиқларга учради, бу сафар расмийлар «бутун оилани ватанга хоин деб эълон қиламиз, болаларни мактаб ва болалар боғчасидан ҳайдаб чиқарамиз», деб таҳдид қилишди. 11 май куни Азизани машинада олиб кетишди ва тўрт соат қамоқда ушлаб туришди.\nМердан Азизнинг синглиси ўтган ой унга энди у билан телефон орқали боғлана олмаслигини айтди, чунки ҳокимият унга босим ўтказмоқда ва у бундан хавотирда.\nТуркманистон ҳукумати фаолларга ва уларнинг қариндошларига уларнинг ҳуқуқларини ҳурмат қилишни талаб қилган босимлар ҳақидаги хабарларга ҳеч қандай изоҳ бермади.


22:12, 14.02.2020 // 36150\nФарғонада бир ҳафта давомида ҳайдовчилар «енгил» қоидабузарлик учун жаримага тортилмайди\nФарғона вилоятида 14 февраль, жума кунидан тажриба тариқасида «Меҳр» деб номланган лойиҳага старт берилди. Лойиҳа доирасида «енгил» қоидабузарликка йўл қўйган ҳайдовчиларга жарима ёзилмайди. Бу ҳақда Фарғона вилояти ИИБ ахборот хизмати хабар берди.\nМаълум қилинишича, бир ҳафта давомида вилоятнинг барча шаҳар ва туманларида «енгил» қоидабузарликларга йўл қўйган ҳайдовчилар ЙПХ ходимлари томонидан жаримага тортилмайди, уларга фақатгина огоҳлантириш бериш билан кифояланилади.\nЛойиҳадан кўзланган асосий мақсад — ҳайдовчи ва йўловчиларнинг йўлларда ҳаракатланиш маданиятини янада юксалтириш, йўл қоидаларига амал қилиш масъулиятини кучайтириш ва бу орқали йўлларда содир бўладиган мудҳиш ҳолатларга барҳам беришдан иборат.\nФарғона вилояти ИИБда 14 февраль, жума куни, эрталаб ташкил этилган тадбиролди йўриқномада раҳбарият томонидан тадбирни самарали ўтказиш бўйича тегишли топшириқларни олган йўл ҳаракати хизмати инспекторлари ўзларига бириктирилган ҳудудларга йўл олган.\nҲафта давомида йўлларда қоидабузарликлар ўрганилиши билан бирга таълим муассасалари, маҳаллалар ва жамоат жойларида фуқаролар билан учрашувлар ташкил этилиб, ҳаракат иштирокчиларининг ҳуқуқий маданиятини ошириш бўйича профилактик суҳбатлар олиб борилади.\nАввалроқ Фарғона вилояти ички ишлар идоралари фаолияти республика ишчи гуруҳи томонидан ўрганилган эди. Унгача эса вилоят ИИБга Дониёр Тошхўжаев янги раҳбар этиб тайинланган эди. Шунингдек, вилоят ИИБда «Ҳаракатдаги ижтимоий ёрдам кўрсатиш маркази» ташкил этилди. Фарғоналик қизлар профилактика инспектори ёрдамчиси лавозимида иш бошлади.\n21:47 Кеча // 106761\n22:37, 13.05.2021 // 82325\n23:53 Кеча // 81437\n22:16, 13.05.2021 // 77627